Ολλανδία Μικρό ταξίδι στην Ολλανδία | Travelstories\nΟλλανδία Μικρό ταξίδι στην Ολλανδία\nΆμστερνταμ, όπως λέμε Ολλανδία\nΕίχα πάει κάποτε στο Άμστερνταμ. Τότε που έκανα το πρώτο μου inter-rail, το 1981. Είχα μείνει 2-3 μέρες και το πιο σπουδαίο που θυμάμαι από τότε είναι πως μου άρεσε πολύ ως πόλη με τα κανάλια. Ήταν από τις λίγες πόλεις της Ευρώπης που ήθελα να ξαναπάω. Τα χρόνια περνούσαν και δεν έτυχε να το αποφασίσουμε, αλλά φέτος μετά τα Χριστούγεννα το πήραμε απόφαση με τη σύζυγο. Και όταν υποσχεθώ ταξίδι στη γυναίκα μου, αποκλείεται να ξεφύγω.\nΤα αεροπορικά εισιτήρια λοιπόν βγήκαν από νωρίς για το τέλος Μαΐου. Δεν ήταν και τιμές Ryanair ή Volotea. Πλήρωσα 160 ευρώ το καθένα με την KLM. Το καλό ήταν ότι η αναχώρηση ήταν πολύ πρωί από Αθήνα και η επιστροφή το βράδυ της τελευταίας μέρας. Και ήταν καλό γιατί έτσι εκμεταλλευόμασταν όλες τις μέρες μας, και είναι σημαντικό γιατί τα ξενοδοχεία στο Άμστερνταμ είναι πανάκριβα. Εξ αιτίας αυτής της ακρίβειας αποφασίσαμε να μείνουμε μόνο τρεις νύχτες στην πόλη.\nΚάναμε αρχικά μια σκέψη να μείνουμε έξω από το Άμστερνταμ, ώστε να μας έρθει φθηνότερη η διαμονή και το πάρκιν του αυτοκινήτου, αν νοικιάζαμε τελικά. Όμως τελικά κλείσαμε σε ένα κεντρικό ξενοδοχείο. Μάλλον Hostel ήταν που είχε και μερικά δίκλινα δωμάτια με δικό τους μπάνιο. Το έκοψα εγώ από τις φωτογραφίες στην ιστοσελίδα του μεσάζοντα, ότι θα είχαμε θεματάκια με την καθαριότητα και τη στενότητα του δωματίου, αλλά να δώσουμε και 200 ευρώ τη βραδιά ήταν υπερβολή. Και τα 112 βέβαια δεν ήταν λίγα, αλλά τι να κάνουμε; Ας πηγαίναμε χειμώνα να δίναμε τα μισά και σε καλύτερο ξενοδοχείο.\nΜετά το αεροπλάνο και το ξενοδοχείο έπρεπε να αποφασίσουμε για την ενοικίαση ή μη του αυτοκινήτου. Η βασική σκέψη ήταν: μένουμε στην πόλη το μεγαλύτερο διάστημα του ταξιδιού και ξοδεύουμε τα λεφτά μας στα μουσεία και σε κλειστούς χώρους (οπότε νοικιάζουμε αμάξι μόνο μια ή δυο μέρες για μικρές βόλτες) ή αποφασίζουμε πολλές επισκέψεις στις γύρω πόλεις και νοικιάζουμε αυτοκίνητο όλο το διάστημα. Έχουμε καλομάθει τα τελευταία χρόνια και έτσι κλείσαμε ένα μικρό αυτοκίνητο, το οποίο παραλάβαμε και παραδώσαμε στο αεροδρόμιο. Η τιμή του για τέσσερις μέρες με πλήρη ασφαλιστική κάλυψη μας πήγε στα 210 ευρώ.\nΚαι επειδή αν όλα πάνε καλά δεν πρέπει να μετανιώνουμε για τίποτα, είμαστε χαρούμενοι για τις αποφάσεις και όλες τις επιλογές μας. Ήταν ένα ταξίδι που πήγε καλά και μας άφησε τις καλύτερες αναμνήσεις.\nΑλλά τονίζω το εξής: όσο καλό μπορεί να είναι ένα ταξίδι σε αυτή την περιοχή της Ευρώπης.\nΣυμπληρώνω εδώ την ιστορία μου, όπως κάνω πολλές φορές, με αποσπάσματα από το ημερολόγιο που κρατούσα τις μέρες αυτές.\nΠαρασκευή πρωί στο Άμστερνταμ\nΧθες το πρωί με την πρώτη πτήση της KLM (06:00) φτάσαμε στις 8:30 στο αεροδρόμιο της πόλης (Schiphol) εδώ στο Άμστερνταμ. Πήγαμε κατευθείαν στον γκισέ της AVIS για να πάρουμε το αυτοκίνητο που είχα κλείσει τώρα και αρκετό καιρό. Μας έδωσαν ένα Peugeot 208.\nΑν και ήμασταν κουρασμένοι από την πτήση, αποφασίσαμε να μην πάμε στην πόλη ακόμα γιατί ξέραμε ότι το παρκάρισμα του αυτοκινήτου είναι πολύ ακριβό και προτιμήσαμε να βγούμε έξω από την πόλη κάνοντας διάφορες βόλτες. Και καλά κάναμε, όπως αποδείχτηκε εκ των υστέρων.\nΠρώτα είπαμε να πάμε να δούμε τις παραλίες με τα φράγματα των κάτω χωρών (που έχουν για να προστατευτούν από την θάλασσα, που βρίσκεται σε υψηλότερο επίπεδο από εκείνο πολλών περιοχών της γης εκεί γύρω). Η πρώτη ψυχρολουσία ήρθε όταν διαπίστωσα ότι το GPS του τάμπλετ που έχω και χρησιμοποιώ τα τελευταία χρόνια, δεν δούλευε καλά. Ευτυχώς που έχω το κινητό τηλέφωνο, που αγόρασα τώρα τελευταία, και έχω εγκαταστήσει και εκεί το GPS με τους χάρτες. Μας οδήγησε παντού με καλή ακρίβεια και με ταχύτητα, όλες τις μέρες.\nΠήγαμε λοιπόν στην περιοχή του Χάαρλεμ και προχωρήσαμε όμως χωρίς να σταθούμε στην πόλη, γιατί δεν νομίζαμε ότι έχει κάτι ενδιαφέρον. Αυτό δεν το μάθαμε ποτέ. Πήγαμε στην παραλία που βρίσκεται κοντά στο Χάαρλεμ, αλλά σε απόσταση περίπου 10 χιλιόμετρα. Ονομάζεται Bloemendaal aan Zee. Είναι τρομεροί οι άνθρωποι εκεί. Παρά την ερημιά που υπήρχε, για να παρκάρεις σε ένα απέραντο άδειο πάρκινγκ, έπρεπε να πληρώσεις δυόμιση ευρώ την ώρα. Το κάναμε. Δεν είχαμε και άλλη επιλογή. Μπορούσαμε βέβαια να μείνουμε και μισή ώρα αλλά κάναμε μία καλή βόλτα για να δούμε το περιβάλλον. Ο καιρός δεν ήταν και τόσο καλός γιατί εκεί φύσαγε κρύος αέρας. Αλλά φυσικά δεν έβρεχε και αυτό ήταν το καλό. Όμως μέσα στις πόλεις και γενικότερα στην ενδοχώρα δε φυσούσε πολύ. Ο καιρός ήταν, αν και με κρύο, αρκετά καλός και με μεγάλες χρονικές περιόδους ηλιοφάνειας, όλες τις μέρες. Εκτός από την τελευταία μας μέρα που ήταν καλοκαιρινή.\nΣτην επόμενη φωτογραφία στο αριστερό μέρος φαίνεται το φράγμα:\nΟι επόμενες δυο φωτογραφίες έχουν διαφορά 37 χρόνια και είναι από την ίδια περιοχή:\nΕδώ φαίνεται το επάνω μέρος του φράγματος.\nΑπό εκεί φύγαμε και οδηγήσαμε στο κάστρο Muidenslot. Βρίσκεται σε μία περιοχή που έχει θάλασσα και χωράφια επίσης, που τρέφονται άπειρες αγελάδες και πρόβατα. Σαν κάστρο δεν λέει και πολλά πράγματα. Βέβαια είναι αναστηλωμένο και έτσι μοιάζει πολύ όμορφο. Βρίσκεται μέσα σε ένα μέρος επίπεδο και έχει μία μικρή τάφρο γύρω από αυτό. Εννοείται ότι πληρώσαμε για το πάρκινγκ, αν θυμάμαι καλά 4 ευρώ για μιάμιση ώρα και 31 ευρώ για τα δύο εισιτήρια στο κάστρο. Δεν είναι και λίγα αυτά τα χρήματα για ένα νομίζω ασήμαντο, για μας τουλάχιστον, μέρος. Μπήκαμε μέσα και είδαμε μερικές αίθουσες, αλλά δεν υπήρχε πρόσβαση στο μεγαλύτερο μέρος του κτηρίου. Όχι βέβαια ότι υπήρχε και ιδιαίτερος λόγος να δούμε κάτι παραπάνω.\nΚάναμε βόλτες και έξω από το χώρο βγάζοντας φωτογραφίες και περιμένοντας να περάσει η ώρα, μην πάνε χαμένα και τα λεφτά του παρκαρίσματος. Μάλιστα προχωρήσαμε και στο ομώνυμο χωριό, που βρίσκεται δίπλα και είχαμε μία ενδιαφέρουσα βόλτα στο σημείο που υπάρχει μία γέφυρα. Αυτή ήταν σχετικά μικρή και είχε ενδιαφέρον που περιστρεφόμενη άνοιγε ο χώρος για να περνούν μικρά σκάφη και να προχωρούν, είτε προς τη θάλασσα είτε αντίθετα.\nΣτην επόμενη φωτογραφία φαίνεται πως με την περιστροφή του δρόμου ανοίγει η δίοδος για τα πλεούμενα:\nΑφού τελειώσαμε τη βόλτα μας, είχε έρθει πια η ώρα για να πάμε στο ξενοδοχείο μας, που είχε check-in στις 2 το μεσημέρι Πράγματι πήγαμε πολύ εύκολα με το GPS, αλλά το πρόβλημα ήταν το παρκάρισμα, δηλαδή το κόστος που είπα ότι είναι στην πόλη του Άμστερνταμ 4 ευρώ η ώρα. Ρωτήσαμε στο ξενοδοχείο και μας είπαν ότι έχουν ένα φθηνό γκαράζ που πληρώνεις οκτώμισι ευρώ την ημέρα, όμως για να πας ή να έρθεις χρειάζεται να πάρεις το τραμ. Ίσως και να μας συνέφερε εκεί, αλλά βρήκαμε ένα άλλο πάρκινγκ εδώ κοντά και νομίζαμε ότι ήταν 10 ευρώ η ημέρα. Έτσι το αφήσαμε εκεί στις 3:00 το μεσημέρι. Όμως τελικά κάναμε λάθος. Το βράδυ που πήγαμε να το πάρουμε πληρώσαμε 33 ευρώ, αφού κόστιζε συνολικά και εκεί 4 ευρώ η ώρα. Ήταν το πάρκιν του ζωολογικού κήπου και θα δίναμε τα 10 ευρώ για μία μέρα, μόνο εφόσον ήμασταν επισκέπτες του κήπου. Όμως αυτό δεν αναφερόταν ρητά στην ταμπέλα που είδα.\nΤο πρόβλημα εδώ είναι ότι δεν υπάρχει κανένας αρμόδιος υπάλληλος για να τον ρωτήσεις, μόνο κανέναν περαστικό αν βρεις, που ευτυχώς όλοι εδώ μιλάνε αγγλικά. Πήγαμε κατά τις 11:00 το βράδυ να το πάρουμε και να το αφήσουμε στο δρόμο του ξενοδοχείου, που από τις 12 το βράδυ μέχρι τις 9 το πρωί το πάρκιν δεν το πληρώνεις. Πάλι καλά: γλυτώναμε 36 ευρώ το 24ωρο. Κάθε ώρα στην Ολλανδία, λόγω του αυτοκινήτου και μόνο μας στοίχιζε σχεδόν τέσσερα ευρώ. Βενζίνη και παρκάρισμα μαζί μας κόστισαν περίπου 200 (80 και 120 αντιστοίχως) ευρώ. Αν αφαιρέσουμε τις δωρεάν ώρες ( 12 το βράδυ με 9 το πρωί και την Κυριακή ήταν 12 με 12 το μεσημέρι) οι υπόλοιπες που μένουν είναι 52 ώρες. Άρα δίναμε περίπου 4 ευρώ την ώρα είτε για να παρκάρουμε είτε στη βενζίνη. Ευτυχώς δεν είχε πουθενά διόδια, γιατί αν είχε δε θα ήταν και φτηνά!\nΌσο αφορά στη βοήθεια για να διεκπεραιώσουμε την πληρωμή στα μηχανήματα, πάντα οι άνθρωποι έδειχναν κατανόηση και για το κόστος, που και γι αυτούς θεωρείται υψηλό, και για το ότι είτε δεν είχαν οδηγίες στα αγγλικά είτε δε δεχόταν όλες τις κάρτες. Γενικά οι Ολλανδοί μου φάνηκαν ευγενικοί. Βέβαια δεν είμαι και σίγουρος ότι εκείνοι που συνομιλούσα ήταν γηγενείς. Δεν αποκλείω σε μια περίπτωση να ήταν και έλληνες, αλλά πώς να το καταλάβω αν δεν τους ρωτήσω;\nΣυνεχίζουμε: Μετά το check-in στο ξενοδοχείο είπαμε να πάμε μία βόλτα στην πόλη ήσυχοι ότι δεν θα πληρώσουμε πάνω από τα 10 ευρώ στο πάρκινγκ. Ευτυχώς που κάναμε αυτό το λάθος, γιατί αν ξέραμε πόσα πληρώνουμε ίσως να μας άγχωνε και δε θα περνούσαμε καλά. Πάντως όλες τις μέρες μας έφυγε η αγωνία του κόστους και το πήραμε απόφαση ότι έτσι είναι εδώ και μπορώ να πω ότι με χαρά πληρώναμε. Εννοώ ότι δεν ήθελα να έχω αμφιβολίες και να βρεθώ με καμιά κλίση της τροχαίας.\nΠριν την βόλτα βέβαια είχαμε μία ταλαιπωρία στο ξενοδοχείο. Το πρόβλημα ήταν πως το δωμάτιο που είχαμε κλείσει βρίσκεται στον τέταρτο όροφο, στην σοφίτα και για να ανέβεις δεν υπάρχει ανελκυστήρας, αλλά μόνο μία πολύ στενή κυκλική ξύλινη σκάλα. Είναι και επικίνδυνη για μας, αλλά και για τον κάθε ένα. Ευτυχώς ο άνθρωπος εδώ (ένας Αιγύπτιος) έχει ένα δωμάτιο ελεύθερο στον δεύτερο όροφο και αν και είναι τετράκλινο μας το προσέφερε με την ίδια τιμή, μέχρι το Σάββατο που θα πρέπει να μείνουμε στο δικό μας στον 4ο όροφο. Το δωμάτιο φυσικά είναι χάλια γιατί είναι μικρό και δεν έχει καμία παροχή, ούτε καν σεντόνια και πετσέτες. Ευτυχώς το ξέραμε και φέραμε τα δικά μας τέτοια είδη.\nΤέλος πάντων, μετά την τακτοποίηση στο δωμάτιο και η ώρα είχε πάει 3:15 Φύγαμε για να πάμε στο Μουσείο του Βαν Γκογκ (Vincent Willem van Gogh) που είχα κλείσει εισιτήρια από την Αθήνα για επίσκεψη στις 4:15. Η απόσταση από το ξενοδοχείο ως εκεί, είναι περίπου 3 χιλιόμετρα. Πήγαμε χωρίς πρόβλημα γιατί περπατούσαμε δίπλα στα κανάλια και ο καιρός ήταν καλός. Το μουσείο βρίσκεται σε μία μεγάλη πλατεία που μαζεύει πολύ κόσμο και εκεί βρίσκονται και διάφορα άλλα μουσεία και ενδιαφέροντα κτίρια. Το κόστος του κάθε εισιτηρίου ήταν 18 ευρώ. Γενικά εδώ τα πάντα είναι ακριβά και γι αυτό αποφασίσαμε να μην πάμε σε άλλο μουσείο εκτός εάν προκύψει κάτι έκτακτο.\nΚαι η κλασική φωτογραφία της πόλης:\nΠάντως το μουσείο που είδαμε ήταν καταπληκτικό και ιδανικό για ένα επισκέπτη που ενδιαφέρεται να μάθει τα πάντα για τον ζωγράφο και ό,τι επηρέασε την τέχνη του. Εννοείται ότι επιστρέψαμε στο ξενοδοχείο πάλι περπατώντας, για να δούμε και άλλα σημεία της πόλης. Είναι πολύ όμορφα, αλλά έτσι κι αλλιώς από κάποιο σημείο και μετά τα βαριέσαι γιατί είναι τα ίδια και τα ίδια. Μάλλον δεν τα βαριέσαι, αλλά δεν σου προκαλούν ιδιαίτερο ενδιαφέρον. Σημειώνω ότι όλες τις μέρες δε χρησιμοποιήσαμε κανένα άλλο μέσο μεταφοράς εκτός από το νοικιασμένο αυτοκίνητο.\nΜετά το μουσείο κάναμε μια μεγάλη βόλτα στην πόλη, μέχρι που βράδιασε. Πριν καταλήξουμε στο ξενοδοχείο μας στην επιστροφή βρήκαμε ένα σούπερ μάρκετ εδώ κοντά και αγοράσαμε ψωμί, σαλάμι, τυρί και δύο μπουκάλια κρασί του ενός λίτρου. Ήρθαμε στο δωμάτιο όπου καθίσαμε και φάγαμε με την ησυχία μας. Δεν ήταν και τόσο αργά αλλά δεν είχαμε όρεξη για άλλη βόλτα. Μπορεί το δωμάτιο να μην ήταν καλό αλλά κοιμηθήκαμε υπέροχα.\nΤο ξενοδοχείο που μένουμε βρίσκεται κοντά στον ζωολογικό και στον Βοτανικό κήπο, που δεν νομίζω να τους επισκεφθούμε. Και όντως δεν το κάναμε. Στην βόλτα μας το απόγευμα είδαμε αρκετά ενδιαφέροντα κτίρια που για να πω την αλήθεια τώρα δεν τα θυμάμαι αλλά πάντως είδαμε την όπερα και κάποια άλλα μουσεία και μια εκκλησία με ρολόι κοντά στην αγορά με τα λουλούδια στην οποία τα περισσότερα καταστήματα ήταν κλειστά αλλά πήραμε μία ιδέα. Στους δρόμους που περπατάμε αλλά και στο μουσείο ακούσαμε πολλές φορές Ελληνικά αλλά δε μιλήσαμε με κανέναν. Έτσι κι αλλιώς εδώ είτε ως επισκέπτες, είτε φοιτητές, είτε εργαζόμενοι είναι πάρα πολλοί και δεν μπορείς να μιλάς κάθε φορά. Και εκείνοι μπορεί να μην ενδιαφέρονται για την κουβέντα που θα πιάσουν με έναν επισκέπτη όπως εμείς. Αν τύχει κάποια φορά μπορεί να το κάνουμε. Δεν το κάναμε τελικά.\nΣτον επόμενο χάρτη φαίνονται οι διαδρομές που κάναμε την πρώτη μέρα με το αυτοκίνητο.\nΚαι ένα βίντεο από την πρώτη μας μέρα:\nReactions: athens8, Δημήτρης X., Grerena και άλλα 18 μέλη\nΣάββατο πρωί στο δωμάτιο του ξενοδοχείου.\nΚαι η χθεσινή ημέρα (δεύτερη μέρα του ταξιδιού) είχε πολύ ενδιαφέρον, με τις μεγάλες βόλτες που κάναμε. Ξεκινήσαμε φυσικά πριν τις 9:00 το πρωί για να μην χρεωθούμε και άλλο παρκάρισμα, αφού ήπιαμε τον καφέ μας στο δωμάτιο. Το δωμάτιο βέβαια δεν προσφέρει τίποτε. Δεν είναι όμως ο καφές πρόβλημα, αφού κρατάμε δικό μας. Δεν βιαστήκαμε να ξεκινήσουμε γιατί δε μας συνέφερε να γυρίσουμε και νωρίς, πληρώνοντας το υπέρογκο παρκάρισμα. Προτιμήσαμε να τρώμε τα λεφτά μας σε βενζίνη. Βέβαια έτσι δεν αποκτήσαμε μια πλήρη εικόνα για το Άμστερνταμ, αλλά δεν ήταν αυτός ο σκοπός μας.\nΞεκινήσαμε λοιπόν την ημέρα μας πηγαίνοντας στο Μάρκεν, το οποίο είναι ένα μικρό χωριό 23 χιλιόμετρα βορειοανατολικά του Άμστερνταμ, φυσικά δίπλα στη θάλασσα, με γραφικά σπίτια και πολύ όμορφο λιμάνι. Ο δρόμος που οδηγούσε σε αυτό είχε προς το τέλος του ενδιαφέρον, αφού για δυο χιλιόμετρα ήταν σε μια λωρίδα γης ανάμεσα στη θάλασσα. Μου θύμισε την Κορωνησία στην Άρτα. Εννοείται ότι ο δρόμος είχε στη μια του πλευρά και τον ποδηλατόδρομό του. Νομίζω ότι σε όλους τους δρόμους, εκτός από τις εθνικές αρτηρίες, δίπλα στους δρόμους για αυτοκίνητα έχουν και εκείνο για τα ποδήλατα. Μια φορά που κατά λάθος (γιατί άλλωστε τα ΠΕΖΟδρόμια είναι σχετικά μικρά) περπατούσαμε σε ποδηλατόδρομο, ένας ποδηλάτης μας έκανε υπόδειξη ότι εκεί δεν πρέπει να πηγαίνουμε με τα πόδια. Εννοείται ότι είχε δίκιο.\nΔεξιά για αυτοκίνητα, αριστερα για ποδήλατα:\nΟυσιαστικά το Μάρκεν είναι ένα μικρό νησί. Η αλήθεια είναι ότι δεν μας τρέλανε αυτό το χωριό. Και εν τω μεταξύ, επειδή ήταν πρωί έκανε κρύο και φυσούσε. Πάντως υπήρχαν και άλλοι τουρίστες που περίμεναν να πάνε με κάποια μικρά πλοία βόλτα στη θάλασσα. Εμείς, μετά από 40 λεπτά βόλτα στο χωριό και στο λιμάνι και αρκετές φωτογραφίες, επιστρέψαμε στο αυτοκίνητο για να πάμε στο Volendam.\nΕκεί ζήσαμε ένα μικρό μαρτύριο με το θέμα του παρκαρίσματος. Το πρόβλημα ήταν ότι δεν υπήρχε πάρκιν στο οποίο να πληρώνεις, αλλά όλα ήταν με μπλε σήμανση που σημαίνει ότι έπρεπε να έχεις μία συγκεκριμένη κάρτα που σου δίνει δικαίωμα να παρκάρεις για μιάμιση ώρα δωρεάν. Ευτυχώς λίγο πριν απογοητευτούμε και φύγουμε άπρακτοι, μας ενημέρωσε μία κυρία και αγόρασα μία τέτοια κάρτα και την χρησιμοποίησα. Πάλι καλά που η κάρτα έκανε μόνο δύο ευρώ. Δεν τη χρησιμοποιήσαμε αλλού. Τελικά κάναμε μία πολύ όμορφη βόλτα στην παραλία του Volendam, που είχε άπειρους τουρίστες οι οποίοι κυρίως αγόραζαν σουβενίρ και τυριά. Πήγαμε και εμείς σε ένα τουριστικό μαγαζί που έδειχνε την διαδικασία παραγωγής ντόπιου τυριού. Το Volendam είναι μια πόλη 22.000 κατοίκων με γραφικά σπίτια, όπως περιμένουμε να είναι οι πόλεις και τα χωριά της Ολλανδίας που βρίσκονται δίπλα στη θάλασσα.\nΦύγαμε και από το Volendam και ενώ είχαμε σκοπό να πάμε στο Alkmaar για να δούμε την αγορά των τυριών (που γίνεται κάθε Παρασκευή), επειδή είχαμε αργήσει (έκλεινε στις 13:00) πήγαμε στο χωριό Zaanse Schans όπου είδαμε το σήμα κατατεθέν της χώρας: τους ανεμόμυλους.\nΕυτυχώς εκεί δεν πληρώσαμε εισιτήριο για την είσοδο, παρά μόνο 10 ευρώ για το παρκάρισμα. Και δεν πληρώσαμε εισιτήριο γιατί είχε ένα σωρό μαγαζιά από τα οποία ο κόσμος αγόραζε σουβενίρ. Η αλήθεια είναι ότι το μέρος είναι υπέροχο με τους μικρούς και μεγάλους ανεμόμυλους. Mη φανταστείτε ότι έχει πολλούς. Εμείς δεν είδαμε πάνω από 10, όμως περάσαμε σχεδόν δύο ώρες κάνοντας βόλτα και ας είχε κρύο. Ο κόσμος που επισκεπτόταν το μέρος ήταν πάρα πολύς. Ευχαριστηθήκαμε τη βόλτα μας μπαίνοντας σε μερικά από τα γραφικά μαγαζιά και αγοράζοντας μερικά από τα φτηνά σουβενίρ. Αυτά που γενικά πουλάνε στην χώρα και αγοράζουν μετά μανίας οι τουρίστες είναι τα τυριά, ξύλινα παπούτσια και πλαστικά λουλούδια. Γενικά πολλά λουλούδια, όμως αληθινά, δεν είδαμε. Και από τουλίπες, ελάχιστες.\nΗ ώρα πια είχε φτάσει τρεις το μεσημέρι και έπρεπε να αποφασίσουμε για τη συνέχεια της ημέρας. Αποφασίσαμε να πάμε στο χωριό Giethoorn, που βρίσκεται βόρεια και ανατολικά στην Ολλανδία και ξέραμε ότι είναι γραφικό με ωραία σπίτια και κανάλια (τι άλλο . Ήταν πιο κοντά αν πηγαίναμε μέσω του Άμστερνταμ, αλλά προτιμήσαμε την δυτική οδό για να δούμε περισσότερα πράγματα στη διαδρομή. Πολύ καλύτερα.\nΓια να πάμε εκεί περάσαμε από το μεγάλο φράγμα Afsluitdijk με πάνω από 30 χιλιόμετρα μήκος, που από πάνω περνάει ένας μεγάλος δρόμος με δυο λωρίδες ανά κατεύθυνση. Μας άρεσε πάρα πολύ που το είδαμε αυτό το έργο γιατί οι Ολλανδοί το έχουν περί πολλού. Στο μέσον σχεδόν του φράγματος είχε και ένα σημείο όπου σταματάς για φωτογραφίες και ενημέρωση για την κατασκευή του. Ονομάζεται Vlietermonument. Έχει και ένα άλλο σημείο πιο κάτω, αν θέλει κάποιος να κάνη στάση για βενζίνη, φαγητό κλπ.\nΔεξιά είναι η ανοιχτή θάλασσα (η Βόρεια Θάλασσα) και αριστερά ο κόλπος IJsselmeer.\nΚάναμε έτσι ένα μεγάλο κύκλο μέχρι να φτάσουμε στο Giethoorn, αλλά άξιζε γιατί είδαμε ενδιαφέροντα πράγματα. Βέβαια πρέπει να πω ότι οι δρόμοι στην Ολλανδία είναι τεράστιοι, κυρίως αυτοί που λέμε εθνικούς δρόμους, και δεν σε αφήνουν να δεις και πολύ από το περιβάλλον. Δεν έχει όμως και πολλά πράγματα να δεις από το δρόμο, αφού η χώρα είναι τελείως επίπεδη, όση έχουμε δει τουλάχιστον. Η κίνηση στους δρόμους είναι σχετικά μεγάλη, αλλά ποτέ δεν τύχαμε σε μποτιλιάρισμα.\nΣτο χωριό Giethoorn αυτό που βλέπεις είναι πολύ όμορφα σπίτια δίπλα στα κανάλια. Τα σπίτια είναι όμορφα, με κανάλια και λιμνούλες και φαίνεται ότι οι άνθρωποι έχουν ξοδέψει πάρα πολλά χρήματα για να τα κατασκευάσουν.\nΕκεί που τραβούσαμε φωτογραφίες, ήρθε ένα σκυλάκι και μου ψιλογαύγιζε. Ήρθε η αφεντικίνα του και αφού την καλησπέρισα με ρώτησε γιατί τραβάμε στην περιοχή φωτογραφίες. Τι δηλαδή μας έκανε εντύπωση. Εγώ της απάντησα ότι είναι διαφορετικά από εκείνα που έχουμε στην Ελλάδα με τον τρόπο κατασκευής τους αλλά και τις λιμνούλες, που ειδικά εκεί, είχαν τα περισσότερα σπίτια. Δεν ξέρω αν πράγματι την ενδιέφεραν οι απαντήσεις μου ή ήθελε να δει τι ρόλο βαράμε.\nΜισό μέτρο να ανέβει η στάθμη της θάλασσας δεν ξέρω τι θα απογίνουν:\nΑφού περιπλανηθήκαμε για περισσότερο από μία ώρα στον κεντρικό δρόμο του χωριού, είπαμε να γυρίσουμε πίσω γιατί η ώρα ήταν πια κάπου 7. Το πρόβλημα ήταν ότι στην αρχή της επιστροφής μας το GPS αντιμετώπισε τεράστιο θέμα με το να είναι κλειστός ένας δρόμος λόγω έργων. Χάσαμε λοιπόν πάνω από μισή ώρα μέχρι να βγούμε στον Εθνικό δρόμο Α6 που οδηγούσε στο Άμστερνταμ. Ήμασταν πολύ κουρασμένοι αλλά πήγαμε στο σουπερμάρκετ για τα ψώνια του Σαββατοκύριακου. Τελικά αποδείχτηκε περιττό αφού ήταν ανοιχτό και τις Κυριακές, όπως και πολλά από τα μαγαζιά στη χώρα.\nΠαρόλη την κούραση φύγαμε για να περιπλανηθούμε για περίπου 2 ώρες, μέχρι μετά τα μεσάνυχτα, στα κόκκινα φανάρια της πόλης, στο Red Light District. Όπως είπα, το μέρος που μέναμε ήταν κοντά στο κέντρο και όλα γινόταν με τα πόδια και σύντομα. Οι δρόμοι το βράδυ ήταν γεμάτοι κόσμο και μας άρεσε που διασκέδαζαν οι άνθρωποι. Είδαμε τις γνωστές βιτρίνες με τις αξιοθρήνητες κοπέλες να προσπαθούν να χαμογελάσουν. Φωτογραφίες δεν επιτρέπεται να βγάλουμε και έτσι ό,τι πήραμε μόνο από μακριά, δηλαδή τίποτα.\nReactions: Δημήτρης X., Grerena, nasos_traveler και άλλα 14 μέλη\nΝα και η σημερινή διαδρομή μας:\nReactions: Grerena, Elena2508, PhysioDuck και άλλο 1 μέλος\nΠολύ ωραία αυτή η ημερήσια που κάνατε. Ήθελα πολύ να πάω και στο φράγμα Afsluitdijk και στο Giethoorn αλλά... Μου φαίνεται πρέπει να βάλω το αυτοκίνητο στη ζωή μου όσον αφορά τα ταξίδια. Αλλά όσο χρήσιμο και ευέλικτο είναι, άλλο τόσο το θεωρώ μπελά! Πάντως μου κάνει εντύπωση που η κάτοικος σας ρώτησε γιατί φωτογραφίζετε. Δεν ξέρει πως το χωριό που μένει είναι από τα πιο προβεβλημένα και διάσημα στην Ολλανδία?\nΌσον αφορά στην κυρία που μας ρώτησε για τις φωτογραφίες, σκέφτομαι τώρα ότι ίσως το έκανε απλά για να μας πιάσει κουβέντα. Ίσως και από αβρότητα μιας και το σκυλάκι της ήταν λίγο επιθετικό.\nΤο αυτοκίνητο είναι καλή λύση για να δεις πολλά μέρη. Όμως χάνεις την ομορφιά της επικοινωνίας με ανθρώπους. Αν μετακινείσαι με τα μέσα μεταφοράς όλο και με κάποιους θα μιλήσεις. Βέβαια χάνεις χρόνο.\nΗ ενοικίαση αυτοκινήτου είναι μπελάς και μερικές φορές δεν συμφέρει κιόλας, αλλά το συνηθίζεις και το ξεπερνάς. Όπως εμείς με το κόστος του πάρκιν, που το ξεπεράσαμε γρήγορα: το πήραμε απόφααση ότι θα πληρώσουμε περί τα 100 ευρώ συνολικά και δε μας ένοιαζε.\nΤο άλλο θέμα είναι η πλοήγηση. Πρέπει να έχεις καλό πλοηγό και φορτωμένους τους χάρτες. Κι εγώ επί χρόνια οδηγούσα με τους χάρτινους χάρτες και ήταν μπελάς.\nΕπίσης είναι καλό να έχεις συνοδηγό και για βοήθεια στην πλοήγηση αλλά και ψυχολιγική στήριξη που, πίστεψε με, την χρειάζομαι συχνά όταν οδηγώ. Γι αυτό όταν είναι και δεύερος οδηγός μαζί, σχεδόν δε με νοιάζει τίποτα. Μόνο η στήριξη της γυναίκας μου στα δύσκολα δε μου είναι αρκετή.\nΣτη συνέχεια της ιστορίας θα δεις πόσο όμορφα πέρασαν και οι δυο τελευταίες μέρες. Και πόσα μέρη είδαμε!\nΉθελα πολύ να πάω και στο φράγμα Afsluitdijk και στο Giethoorn αλλά... Μου φαίνεται πρέπει να βάλω το αυτοκίνητο στη ζωή μου όσον αφορά τα ταξίδια\nΤο φράγμα και το χωριό είναι οι δύο από τους τρείς λόγους για να χρησιμοποιήσεις αυτοκίνητο στην χώρα. Τα υπόλοιπα βασικά τουλάχιστον αξιοθέατα τα προσεγγίζεις θεωρώ πολύ άνετα και εύκολα με τα μμμ.\nReactions: Grerena, dimaq, giannismits και άλλο 1 μέλος\nΤρίτη μέρα, Σάββατο\nΤο Σάββατο είναι η τρίτη και προτελευταία μέρα του ταξιδιού. Καμιά φορά έχω πρόβλημα να τα θυμηθώ, διότι όταν ζεις τόσα πολλά πράγματα καθημερινά, και μάλιστα παρόμοια, είναι δύσκολο να τα ξεκαθαρίσεις και να θυμηθείς που ήταν το κάθε γεγονός και ο κάθε τόπος.\nΤο πρωί αποφασίσαμε να επισκεφτούμε την νότια Ολλανδία, σε σχέση με το Άμστερνταμ. Έτσι ξεκινήσαμε από την κοντινή Χάγη. Παρκάραμε φυσικά αφήνοντας τα ευρώ μας στους ολλανδούς. Πρέπει να σημειώσω ότι όταν παρκάρεις δεν σου δίνει το μηχάνημα κανένα χαρτί που, όπως στα περισσότερα μέρη, το αφήνεις σε εμφανές σημείο του αυτοκινήτου για να το βλέπουν οι ελεγκτές. Υποτίθεται, ότι επειδή όταν πληρώνεις σου ζητάνε και τον αριθμό του αυτοκινήτου, εκείνοι ξέρουν ποια από τα παρκαρισμένα αυτοκίνητα έχουν πληρώσει.\nΠήγαμε στο κέντρο της πόλης και κάναμε βόλτα για δύο ώρες. Τώρα να λέω ότι έχει ωραία κτίρια και ωραίες εκκλησίες δεν χρειάζεται, γιατί έτσι είναι όπου σχεδόν κι αν πήγαμε στη χώρα. Όμως δεν έχει κάτι ιδιαίτερο. Εκεί βέβαια οι δύο ώρες που μείναμε δεν είναι αρκετές για να μας βγάλουν ένα ασφαλές συμπέρασμα. Πάντως αν είχα περισσότερο χρόνο ίσως και να βαριόμουν. Δεν είμαστε και ταξιδιώτες που θα καθίσουμε σε ένα μαγαζί να πιούμε ένα καφέ ή μια μπύρα και να αφομοιώσουμε το περιβάλλον. Έχουμε τις φωτογραφίες. Έτσι, από τη μια κουραζόμαστε γρήγορα, από την άλλη κουράζεται και το μάτι με τις πολλές εναλλαγές. Εμάς όμως έτσι μας αρέσει. Πολλές φορές, αφού επιστρέψαμε, σκεφτήκαμε αν θα ήταν καλύτερα να βλέπαμε μόνο το Άμστερνταμ και να το χορτάσουμε. Η απάντηση ήταν πάντα: όχι.\nΜη φανταστείτε ότι στις πόλεις που πάμε έχουμε κάνει πρόγραμμα για επισκέψεις. Όχι. Πηγαίνουμε στο κέντρο της πόλης και πάμε ψαχτά και με τη διαίσθηση. Όταν έχεις λίγο χρόνο που να κοιτάς χάρτες και προγράμματα. Σπανίως ανοίγω το χάρτη του GPS για να εντοπίσω κάτι γνωστό που χάθηκε ή για να δω (τυχαία δηλαδή στο GPS) κάτι και έχει κοντά με έντονα γράμματα για να πάμε.\nΜετά τη Χάγη πήγαμε στο κοντινό Ντελφτ. Παλιά δεν το ήξερα αλλά με τόσα παιδιά φίλων που πήγαν εκεί για μεταπτυχιακά το έχω μάθει την τελευταία δεκαετία. Αυτή η μικρή σχετικά πόλη είναι πολύ όμορφη με παλιά κτίρια και πολλά κανάλια. Μου άρεσε και για να το ξαναζήσω πρέπει να δω όλες τις φωτογραφίες που τράβηξα και το βίντεο. Εκεί μείναμε τρεις ώρες αλλά είχα ένα πρόβλημα με το μηχάνημα που πλήρωσα για το παρκάρισμα, το οποίο μάλιστα ήταν όχι σε δρόμο αλλά σε χώρο μεγάλο σαν οικόπεδο για πάρκινγκ. Εκεί λοιπόν το μηχάνημα, γιατί εδώ φυσικά δεν υπάρχει άνθρωπος για να πληρώσεις, δεν δεχόταν ούτε την κάρτα της visa που έχω ούτε την κάρτα mastercard. Ευτυχώς εκεί ήταν ένας Γερμανός και με βοηθούσε στη μετάφραση γιατί το μηχάνημα δεν έβγαζε ούτε στα αγγλικά τις οδηγίες, αν και μας έλεγε ότι μπορούμε να επιλέξουμε γλώσσα. Τέλος πάντων, ο Γερμανός πλήρωσε με τη δική του κάρτα ( ήταν maestro) και εγώ του έδωσα μετρητά. Γενικά τα μηχανήματα παρκαρίσματος δεν έχουν όλα τη δυνατότητα επικοινωνίας στα αγγλικά, κι ας έχουν την επιλογή στην οθόνη τους. Επίσης δε δέχονται όλες τις τραπεζικές κάρτες. Σας έχω ζαλίσει με τα παρκαρίσματα αλλά ήταν ένα αρκετά ενδιαφέρον κομμάτι του ταξιδιού μας και από τις ελάχιστες περιπτώσεις που μου δόθηκε η ευκαιρία να μιλήσω με ανθρώπους. Δε λέω ντόπιους, γιατί πιστεύω ότι πολλοί δεν ήταν, αφού σε μερικές περιπτώσεις μου έλεγαν κι εκείνοι ότι δεν ξέρουν ολλανδικά.\nΕίχε και υπάιθρια αγορά:\nΚαι αν θέλετε βαρκάδα στα κανάλια:\nΜετά το Ντελφτ, είπαμε να παρακάμψουμε το Ρότερνταμ και να πάμε σε ένα διάσημο τουριστικά χωριό με ανεμόμυλους, το Kinderdijk. Εκεί ήταν πραγματικά πάρα πολύ όμορφα, σε σχέση με τους ανεμόμυλους που είχαμε δει στο Zaanse Schans, γιατί εδώ ήτανε σε πιο όμορφο χώρο και μπορώ να πω ότι δεν ήταν ανακατασκευασμένοι και ανακαινισμένοι οι ανεμόμυλοι.\nΓια να φτάσουμε στο Kinderdijk περάσαμε ένα κάναλί κάθετα με το πλοιάριο που φαίνεται εδώ:\nΑπλά ήθελα να συμπληρώσω για ένα επεισόδιο που συνέβη όταν φτάσαμε εκεί. Λίγο μετά το χωριό υπάρχει ένα πάρκιν να σταματήσεις για να πας να δεις τους μύλους. Εμείς το προσπεράσαμε και πήγαμε κάπου σε ένα πλαϊνό δρόμο και σταματήσαμε. Πιο πολύ το κάναμε για να κάτσουμε να φάμε και κάτι πρόχειρο που είχαμε μαζί μας. Δεν περάσανε 5 λεπτά και ήρθε ένας Ολλανδός με ένα ποδήλατο και επίσημη στολή και μας είπε ότι εκεί που σταματήσαμε δεν επιτρέπεται το παρκάρισμα και να γυρίσουμε πίσω να παρκάρουμε. Εμείς του είπαμε, εντάξει θα φύγουμε, αλλά θέλουμε να πάμε λίγο πιο κάτω σε ένα χωριό. Αυτός λοιπόν μας λέει ότι είναι πολύ μακριά, τρία χιλιόμετρα (!) και εγώ του λέω ότι θα πάμε με το αυτοκίνητο. Ναι αλλά θα γυρίσετε με τα πόδια μας λέει. Αυτός νόμιζε ότι εμείς θέλαμε να γλιτώσουμε τα 5 ευρώ από το παρκάρισμα και πηγαίναμε αλλού να παρκάρουμε τσάμπα. Γι αυτό μου έλεγε ότι εκεί δεν μπορώ να παρκάρω. Μα, του είπα, θέλω να δω τη διαδρομή. Όχι μου λέει να πας πίσω να παρκάρεις γιατί από κει θα δει στους μύλους. Τέλος πάντων ο άνθρωπος έδειξε τον κάλλο του και την ανθρωπιά του έτσι κι αλλιώς.\nΝομίζω στην Ελλάδα θα έπρεπε με το που μπαίνει με αυτοκίνητο ή το νοικιάζει ένας τουρίστας από Ολλανδία, Ελβετία και διάφορα άλλα πολιτισμένα μέρη, να τον χρεώνουμε 30 ευρώ τη μέρα για τα τσάμπα παρκαρίσματα που του προσφέρουμε παντού στη χώρα. Δεν κάνω καθόλου πλάκα.\nΑποφασίσαμε να γυρίσουμε πίσω. Εκεί πήγαμε λοιπόν και πληρώσαμε τα 5 ευρώ και άλλα οκτώ ευρώ για να δούνε τους ανεμόμυλους. Ξαναείπα ότι ήταν υπέροχοι. Υπήρχε μία μεγάλη ευθεία και στο τέλος μία στροφή (συνολική απόσταση περίπου δυο χιλιόμετρα συν την επιστροφή) και οι ανεμόμυλοι ήταν δεξιά και αριστερά. Αλλά δίπλα στο δρόμο ήταν και από τη μία και από την άλλη πλευρά κανάλια και σε συχνά διαστήματα υπήρχαν γέφυρες για να πηγαίνεις προς τους ανεμόμυλους, μερικοί από τους οποίους ήταν επισκέψιμοι, όχι όλοι.\nΜετά από αυτή την όμορφη βόλτα φύγαμε για την Ουτρέχτη. Ήταν η τελευταία επίσκεψη της σημερινής μέρας. Είναι όμορφη και αυτή η πόλη, που φυσικά επισκεφτήκαμε μόνο το κέντρο της. Κυρίως μου άρεσαν τα κανάλια της στο κέντρο που είχαν ωραία μαγαζιά με πολύ κόσμο. Όταν λέω μαγαζιά εννοώ καφέ και εστιατόρια. Μου φάνηκε πολύ ζωντανή πόλη, ιδιαίτερα το βράδυ που 2-3 αυτοκίνητα και μοτοσυκλέτες με τούρκους, βγήκαν να πανηγυρίσουν τη νίκη της Φενέρ Μπαχτσέ στο μπάσκετ στον ημιτελικό της ευρωλίγκας. Το πανηγύρι δεν κράτησε πάνω από 15 λεπτά, αφού βγήκε ένα περιπολικό και εξαφανίστηκαν.\nΗ πρώτη εικόνα από την πόλη:\nΥπέροχα κανάλια με ωραία μαγαζιά:\nΈχεις και την επιλογή να φας και να πιείς μέσα σε βάρκα με την παρέα σου:\nΤο βράδυ φτάσαμε αργά στο ξενοδοχείο μας και δεν είχαμε κουράγιο για άλλη βραδινή βόλτα. Αν δεν είχαμε το δικό μας αυτοκίνητο, αποκλείεται να βλέπαμε τόσα πολλά μέρη σε μια μέρα. Αυτό είναι το καλό του ενοικιαζόμενου οχήματος, ή του δικού σου. Δεν χάνεις χρόνο, αλλά είπαμε: δεν έχεις πολλή επαφή με τους ντόπιους.\nReactions: Grerena, nasos_traveler, greco και άλλα 9 μέλη\nΝα και ο χάρτης με τα μέρη που επισκεφτήκαμε την τρίτη μέρα της επίσκεψης στην Ολλάνδία:\nReactions: Grerena, Elena2508, tupacgr13 και άλλα 2 μέλη\nReactions: tupacgr13 and STKF\nΕτοίμασα και ένα βίντεο για τη δεύτερη μέρα.\nReactions: Δημήτρης X., Elena2508, giannismits και άλλο 1 μέλος\nΕπειδή βρίσκομαι κάπου και περιμένω να περάσει η ώρα έχω λίγο χρόνο να γράψω ορισμένες σκέψεις για το μικρό ταξίδι στην Ολλανδία.\nΕίναι από τις λίγες φορές που επιστρέφοντας από το ταξίδι, η γυναίκα μου ασχολείται τόσο πολύ με αυτό. Η smart TV έχει πάρει φωτιά και το ψαχτήρι γράφει όλο τα διάφορα μέρη που επισκεφτήκαμε. Προσπαθεί να δει αν χάσαμε κάτι αξιόλογο. Σίγουρα υπάρχουν διάφορα μέρη στις πόλεις που επισκεφτήκαμε που δεν τα προλάβαμε αλλά πιστεύει ότι τα περισσότερα τα είδαμε, έστω και με ολιγόωρες επισκέψεις. Έχει περάσει σχεδόν ένας μήνας και βλέπει ξανά και ξανά τα βίντεο που τράβηξε, και είναι κάπου τέσσερις ώρες, ούκ ολίγα. Εγώ δεν είμαι και τόσο ενθουσιασμένος. Ίσως επειδή η Ευρώπη δε με τραβά και τόσο. Και πιο συγκεκριμένα οι πόλεις της. Εμένα δώσε μου δρόμο και τίποτε άλλο. Εντάξει, θέλω και άλλα, αλλά τα θέλω στην εξοχή.\nΈνα άλλο που διαπιστώνω τώρα είναι ότι εγώ δε θυμάμαι από τα μέρη που πάμε, τόσα πολλά όσα η γυναίκα μου. Ίσως οφείλεται σε διαφορά ισχύος της μνήμης μας. Ίσως όμως και όχι. Καμιά φορά εδώ στο φόρουμ διαφωνώ με εκείνους που λένε πως η φωτογραφίες σου αποσπούν την προσοχή από το θέμα. Λες όμως να έχουν δίκιο; Συχνά διαπιστώνω ότι όταν τραβώ τη φωτογραφία σκέφτομαι ότι ευτυχώς που έχω κρατήσει το καρέ και θα θυμηθώ το μέρος. Και όταν κοιτάζω τη φωτογραφία, μέρες μετά, δε θυμάμαι τίποτα συγκεκριμένο. Εννοείται ότι μιλώ για ορισμένες, αλλά πολλές, φωτογραφίες. Αυτό πρέπει να το δω. Δεν ξέρω αν μπορώ να κάνω κάτι. Πάντως να σταματήσω τις φωτογραφίες αποκλείεται.\nΜιας και μίλησα για φωτογραφίες, ήθελα να σας πω τι κάνω όλες αυτές τις ψηφιακές που τραβώ. Ένα ποσοστό 10% με 20% τις εκτυπώνω. Στο ταξίδι της Ολλανδίας εκτύπωσα περίπου το 30%. Το ποσοστό ήταν μεγάλο, ίσως επειδή ήταν σχετικά λίγες: συνολικά κάπου 1800. Και ενώ παλιότερα τις εκτύπωνα κανονικά σε μέγεθος 10x15 και τις βάζαμε σε άλμπουμ, τώρα τις εκτυπώνω σε αυτό που λέγεται Photobook. Ανεβάζω τις φωτογραφίες που επιθυμώ σε μια ιστοσελίδα, τις τοποθετώ σε ένα κάτι σαν βιβλίο, τις διαμορφώνω σε μέγεθος και διάταξη και παραγγέλνω το βιβλίο. Η παραγγελία γίνεται μια περίοδο που θα τύχει να έχει η ιστοσελίδα καλή έκπτωση. Μετά από περίπου δέκα μέρες έρχεται το τυπωμένο βιβλίο. Όλη η διαδικασία έχει λίγη δουλίτσα αλλά το αποτέλεσμα είναι με διαφορά καλύτερο από την κλασική εκτύπωση. Και ο χώρος που πιάνουν τα άλμπουμ είναι τουλάχιστο κατά 60-70% λιγότερος. Το κόστος είναι περίπου το ίδιο ή και μικρότερο. Επίσης έχει πλεονέκτημα ότι εσύ ρυθμίζεις το μέγεθος κάθε φωτογραφίας, ή κάνεις και ζουμ. Εννοείται ότι μπορείς και προσθέτεις κείμενο όπου θες.\nΓια το ταξίδι στην Ολλανδία έκανα δυο βιβλία μεγέθους Α4, των εκατό σελίδων το καθένα και μου κόστισαν περίπου 35 ευρώ έκαστο. Κάθε ένα έχει κάπου 300 φωτογραφίες.\nReactions: STKF, Elena2508, PhysioDuck και άλλα 3 μέλη\nΒρισκόμαστε τώρα στο αεροδρόμιο για την πτήση προς την Αθήνα, όμως έχει καθυστερήσει και αντί για τις 9:00 παρά πέντε θα φύγει στις 9:45. (τελικά έφυγε μετά τις δέκα) Αυτό σημαίνει ότι θα φτάσουμε στην Αθήνα αντί για τις 1:30 μετά τις 2 και καλό ύπνο Δεν πειράζει όμως. Αρκεί να πάμε καλά γιατί η εκδρομή ως τώρα έχει πάει περίφημα. Μπορεί να ξοδέψαμε κάποια χρήματα παραπάνω για τα πάρκινγκ, αλλά αυτό δεν είναι τίποτα. Σημασία έχει ότι είδαμε σε τέσσερις μέρες τόσα πράγματα που ένα πρακτορείο θα έδειχνε σε ένα ταξίδι επτά ή οκτώ ημερών. Αυτό σημαίνει ότι θα κόστιζε παραπάνω από 1.000 ευρώ ενώ σε εμάς το κόστος του είναι γύρω στα 600 ευρώ, εννοείται το άτομο. Πολύ ακριβά αφού έρχεται 150 ευρώ η κάθε μέρα. Που είναι τα ταξίδια στην Πολωνία ή στην Τσεχία με 50 – 60 ευρώ τη μέρα μέσο όρο!\nΤο πρωί σηκωθήκαμε κανονικά κατά τις 7 και ετοιμάσαμε τα πράγματα μας, ώστε με τη μία που θα κατεβαίναμε από το δωμάτιο του τετάρτου ορόφου με τα πόδια, να μην χρειαστεί να ανέβουμε ξανά. Το παρκάρισμα του αυτοκινήτου από το χθεσινό βράδυ και λόγω Κυριακής ήταν δωρεάν μέχρι τις 12 το μεσημέρι. Βρήκαμε την ευκαιρία να κάνουμε βόλτες και να δούμε το Άμστερνταμ λίγο ακόμα (αν και δεν το είχαμε δει και τόσο πολύ με τόσες βόλτες αλλού!) περπατώντας για πάνω από τρεις ώρες σε μέρη κυρίως που δεν είχαμε δει ως τώρα.\nΞεκινήσαμε από την πλατεία Νταμ με τα καταπληκτικά κτίρια και συνεχίσαμε με τα πόδια για το σπίτι της Άννα Φρανκ. Απέξω το σπίτι αυτό είναι μία αηδία. Δεν ξέρω μέσα τι έχει. Φυσικά εμείς δεν το επισκεφτήκαμε και ας ήταν και δωρεάν (που δε νομίζω να ήταν, κάτσε να δω: 10 ευρώ, φτηνά για Ολλανδία). Είχαμε άλλα πράγματα να κάνουμε στην πόλη. Έτσι συνεχίσαμε πηγαίνοντας προς τον κεντρικό σιδηροδρομικό σταθμό. Εγώ τον είχα επισκεφτεί ξανά πριν από 37 χρόνια ακριβώς αλλά δεν θυμάμαι τίποτα βέβαια. Σήμερα είναι σύγχρονος με πάρα πολλά σημεία για να βγάζεις ηλεκτρονικά εισιτήρια και ο κόσμος είναι με το κινητό στο χέρι και μία τσάντα τρόλεϊ συνήθως και ένα backpack μικρό όχι τα τεράστια που είχαμε εμείς τότε.\nΝα και το μουσείο της Άννα Φρανκ:\nΟ σιδηροδρομικός σταθμός:\nΜετά συνεχίσαμε για να πάμε στο ολλανδικό ναυτικό μουσείο και σε άλλα σημεία της πόλης που δεν είχαμε δει. Η βόλτα αυτή συνολικά κράτησε σχεδόν τρεισήμισι ώρες και φυσικά μας κούρασε. Οι βόλτες δίπλα στα κανάλια είναι υπέροχες, όμως οι εικόνες επαναλαμβάνονται. Βέβαια αυτό δεν μειώνει την αξία της πόλης και θα μπορούσα κι άλλο να περιφέρομαι σε αυτά τα όμορφα κανάλια και σπίτια του Άμστερνταμ. Και τώρα που το θυμήθηκα, οι δρόμοι του Άμστερνταμ σήμερα είχαν κακές μυρωδιές, από μπύρες αλλά και από ούρα από τους χθεσινούς ανθρώπους που ξενύχτησαν Σαββατιάτικα πίνοντας και διασκεδάζοντας.\nΤο μειονέκτημα αυτής της πόλης, αλλά και όλων των πόλεων της Ολλανδίας, για μας τους επισκέπτες, είναι το πρόβλημα με τα ποδήλατα. Είναι τόσο πολλά και τόσο ενοχλητικά που κινδυνεύεις πολλές φορές να σε τρακάρουν. Επίσης για να κυκλοφορούν οι ποδηλάτες ελεύθερα οι δρόμοι έχουν πάρει πάρα πολύ μεγάλο μέρος από το χώρο των πεζών. Αυτοί που την έχουν πατήσει είναι εκείνοι που κινούνται με αυτοκίνητα, που δεν τους μένει πολύς χώρος. Ευτυχώς όμως που δεν υπάρχει μεγάλη κίνηση στους δρόμους, πιστεύω λόγω των ποδηλάτων που χρησιμοποιούν αλλά και της καλής συγκοινωνίας με τα δημόσια μέσα μεταφοράς.\nΜετά την υπέροχη βόλτα που κάναμε στο Άμστερνταμ αποφασίσαμε ότι έπρεπε να πάμε να δούμε και το Ρότερνταμ το οποίο χθες αποφύγαμε, γιατί έπρεπε να επιλέξουμε ποιες πόλεις θα βλέπαμε. Και αυτές που είδαμε ήταν πολλές και ενδιαφέρουσες.\nΣήμερα λοιπόν πήγαμε να δούμε το Rotterdam. Όταν φτάσαμε έπρεπε φυσικά να ασχοληθούμε με το παρκάρισμα. Ευτυχώς πολύ γρήγορα βρήκαμε μία θέση και με 15 ευρώ για τρεισήμισι ώρες αφήσαμε το αυτοκίνητο. Ξέχασα να συμπληρώσω ότι η σημερινή μέρα ήταν ηλιόλουστη, και είναι ακόμα δηλαδή, Η θερμοκρασία στο Ρότερνταμ είχε φτάσει τους 25 βαθμούς. Στο Άμστερνταμ επίσης έκανε ζέστη. Έτσι η βόλτα μας μπορώ να πω ότι ήταν πιο άνετη από τις υπόλοιπες μέρες που είχε κάποιο κρύο. Ευτυχώς ουδέποτε έβρεξε.\nΌταν φτάσαμε στο Ρότερνταμ δεν ξέραμε τι να πάμε να δούμε στην πόλη, γι αυτό αφού περπατήσαμε λίγο ρωτήσαμε δύο νεαρούς και μας είπαν ότι η πόλη δεν έχει παλιά κτίρια γιατί με τους βομβαρδισμούς στον δεύτερο Παγκόσμιο Πόλεμο δεν έχει μείνει τίποτα εκτός από μία εκκλησία. Βέβαια αυτό κάπου το είχα ξανακούσει, αλλά το είχα ξεχάσει. Μας είπαν όμως που είναι η περιοχή που κυκλοφορεί ο κόσμος (εκεί κοντά βρισκόμασταν άλλωστε) και έτσι πήγαμε σε εκείνη την κατεύθυνση. Εγώ κάθε φορά που πηγαίναμε σε μία πόλη έβαζα το GPS, έτσι ώστε να μας οδηγήσει στο κέντρο της πόλης. Συνήθως όμως μας οδηγεί λίγο έξω από αυτό, εννοώ 500 με 1000 μέτρα, και χρειάζεται να προσανατολιστούμε. Έτσι είμαστε πάντα κοντά στο κέντρο που πρέπει να περπατήσουμε. Και μη ρωτάτε για πιο έξω: ο χρόνος είναι λίγος.\nΝα και τα ηλεκτρικά αυτοκίνητα όπως πρέπει να είναι:\nΣτο Ρότερνταμ, από εκεί που φοβόμασταν ότι δεν θα είχαμε τι να κάνουμε, αφού δεν είχε κτίρια για να δούμε, κάναμε αρκετές ώρες ενδιαφέρουσες βόλτες. Μας αρέσει τελικά αρκετά, γιατί κάναμε βόλτα στην αγορά και επιτέλους μπήκαμε και σε μερικά μαγαζιά. Όμως μετά προχωρήσαμε προς το λιμάνι όπου είδαμε τα διάφορα πλοία, καθώς και δύο από τις μεγάλες γέφυρες που ενώνουν τα δύο τμήματα της πόλης. Το Ρότερνταμ δεν είναι πολύ κοντά στην ανοιχτή θάλασσα αλλά ένα μεγάλο κανάλι περνά από την πόλη και γι αυτό είναι ένα πολύ μεγάλο λιμάνι, από τα μεγαλύτερα ίσως του κόσμου.\nΚαί πάρκο στην πόλη για άραγμα:\nΑφού κάναμε τη βόλτα μας επιστρέψαμε στο αυτοκίνητο και γυρίσαμε πίσω στο αεροδρόμιο του Άμστερνταμ. Ευτυχώς όλα πήγαν καλά και με την παράδοση του αυτοκινήτου.\nΌταν φτάσαμε στο αεροδρόμιο κάτσαμε σε μία γωνιά, αφού είχαμε έρθει και λίγο νωρίτερα για λόγους ασφαλείας, και φάγαμε όσα φαγητά είχαν μείνει, πίνοντας και λίγο από το κρασί που επίσης είχε μείνει από χθες το βράδυ. Τελικά ήπιαμε δύο λίτρα κρασί που ήταν από την Χιλή. Ήταν μία χαρά τα φαγητά που φάγαμε και δεν μας κόστισαν περισσότερο από 30 ευρώ, δηλαδή τίποτα.\nΉθελα να πω μερικά πράγματα για τους δρόμους εδώ της και Ολλανδίας. Οι δρόμοι που έχει είναι τεράστιοι. Οι μεγάλες εθνικές οδοί έχουν 5 λωρίδες σε κάθε κατεύθυνση και γίνεται ένας χαμός. Από τη μία εθνική οδό φεύγεις και μπαίνεις στην άλλη. Βέβαια η σήμανση θεωρώ ότι είναι πολύ καλή. Επειδή συνήθως εγώ δεν βλέπω τη σήμανση του δρόμου, αλλά ακολουθώ τις οδηγίες του GPS, είχα δυο-τρεις φορές πρόβλημα. Νομίζω ότι το πρόβλημα είναι στις οδηγίες ή στους χάρτες του GPS και όχι δικό μου. Δεν ξέρω, ίσως πρέπει να αλλάξω πρόγραμμα πλοήγησης. Τέλος πάντων η Ολλανδία έχει παντού δρόμους οι οποίοι είναι συνήθως πολύ μεγάλοι και είναι φυσικό γιατί έχει 17 ή 18 εκατομμύρια κόσμο και η έκτασή της είναι πολύ μικρότερη από την Ελλάδα, όσο η Μακεδονία (μας).\nΟι οδηγοί των οχημάτων εδώ μπορώ να πω ότι οδηγούν αρκετά γρήγορα και δεν τηρούν ακριβώς ούτε τα σήματα ούτε τις ταχύτητες, δηλαδή τα όρια ταχυτήτων. Εγώ μερικές φορές που πήγαινα ακριβώς στο όριο έβλεπα αυτοκίνητα να με προσπερνούν. Επίσης μερικές φορές είδα οδηγούς να περνάνε με κόκκινο ή να στρίβουν χωρίς να προσέχουν τους ποδηλάτες.\nΔεν έχω να προσθέσω κάτι άλλο παρά μόνο τον οδικό χάρτη της ημέρας. Είναι από το ξενοδοχείο μας μέχρι το Ρότερνταμ και πίσω στο αεροδρόμιο:\nReactions: Δημήτρης X., Grerena, nasos_traveler και άλλα 8 μέλη\nOnline τώρα: 205 (Μέλη: 31, Επισκέπτες: 174)


Προσπάθεια για βαθμό ή βαθμούς από Ποταμιά | Mikriliga.com\nΠροσπάθεια για βαθμό ή βαθμούς από Ποταμιά\nΟι Ευρυτάνες υποδέχονται τον Οικονόμο Τσαριτσάνης, που είναι αυτός που έχει βαθμολογικό κίνητρο.\nΠρος το τέλος οδεύει η πρώτη παρουσία της Ποταμιάς στο πρωτάθλημα της 3ηςΚατηγορίας. Οι Ευρυτάνες υποδέχονται τον Οικονόμο Τσαριτσάνης, που είναι αυτός που έχει βαθμολογικό κίνητρο.\nΗ συνάντηση θα διεξαχθεί την Κυριακή 8 Μαρτίου στο Δημοτικό Στάδιο Καρπενησίου, αρχίζοντας στις 3. Είναι στο πλαίσιο της 23ης αγωνιστικής του 3ου Ομίλου της Γ΄ Εθνικής και το παιχνίδι του α΄ γύρου είχε λήξειε με 2-0 υπέρ των γηπεδούχων.\nΗ Ποταμιά του Γιάννη Φλωράκη παρουσιάστηκε αρκετά μαχητική στο εκτός έδρας παιχνίδι με τον Ατρόμητο Παλαμά, μη καταφέρνοντας ωστόσο να αποφύγει την ήττα με 2-0, που ήταν η 16η συνεχόμενη. Οι Μεγαλοχωρίτες έχουν σκοράρει μόλις ένα τέρμα στον δεύτερο γύρο και θα επιχειρήσουν να σταματήσουν τα δυο αυτά αρνητικά σερί στο Κυριακάτικο ματς, στο οποίο μόνο αδιάφοροι δεν θα παρουσιαστούν.\nΟ Οικονόμος του Νίκου Φώλλα πέτυχε μεγάλη νίκη-πρόκριση στο κύπελλο της ΕΠΣ Λάρισας απέναντι στον Ηρακλή και έχει ανεβασμένη ψυχολογία. Η υπόθεση-παραμονή του στην κατηγορία ωστόσο είναι αρκετά δύσκολη, καθώς έχει 23 πόντους και βρίσκεται στο -6 από τη ζώνη του υποβιβασμού. Οι Τσαριτσανιώτες στοχεύουν να εξαντλήσουν όλες τις μαθηματικές ελπίδες για τη σωτηρία τους.\nΤην αναμέτρηση θα σφυρίξει ο Λεωνίδας Σταύρου(Φθιώτιδας), με α΄ βοηθό τον Γιώργο Λιτοσελίτη από τον ίδιο σύνδεσμο και δεύτερο τον Δημήτρη-Εφραίμ Ζανιά από τη Φωκίδα.\nΠροσπάθεια για βαθμούς\nΗ Ποταμιά θα κοιτάξει στα εναπομείναντα ματς να φτάσει στην επίτευξη βαθμού ή βαθμών και να «ξεκολλήσει» από τους 2, στου οποίους βρίσκεται από την 6η αγωνιστική. Ο Γιάννης Φλωράκης ολοκλήρωσε την προετοιμασία των ποδοσφαιριστών το απόγευμα της Παρασκευής(6/3) στο Δημοτικό Στάδιο Καρπενησίου. Δεν υπάρχει κάποιος τιμωρημένος ποδοσφαιριστής παρά μόνον τα γνωστά προβλήματα τραυματισμών.\nΚομπλέ πάει Λευκάδα το Σούλι\n«Ο θάνατος σου η ζωή μου» το ματς με Πρέβεζα!


abdolkarim soroush βιογραφία, ζωή, ενδιαφέροντα γεγονότα - Λόγιος, Οκτώβριος 2021\nτο καλύτερο ζώδιο για γυναίκα Υδροχόο\nπώς να αποπλανήσετε τη γυναίκα βιβλιοθήκη\nγιατί ο άντρας Λέων αγαπά τη γυναίκα Υδροχόο\nτέλειο ταίρι για έναν Λέοντα\nAbdolkarim Soroush Βιογραφία, Ζωή, Ενδιαφέροντα γεγονότα - Οκτώβριος 2021\nΤεχεράνη, Τεχεράνη, Ιράν\nΑμπντολκάριμ Σόρουσ είναι ο Ιρανός μεταμορφωτής, ο Σκεπτικός και ο Ρουμί επιστήμονας που γεννήθηκε στις 16 Δεκεμβρίου 1945 . Ήταν επίσης κάποτε καθηγητής φιλοσοφίας στο Διεθνές Πανεπιστήμιο Ιμάμ Χομεϊνί και στο Πανεπιστήμιο της Τεχεράνης. Κατά τη διάρκεια των σπουδών του, ασχολήθηκε με την Αναλυτική Χημεία, τη φιλοσοφία της επιστήμης και της ιστορίας. Σήμερα εργάζεται στο Ινστιτούτο Πολιτιστικής Έρευνας και Μελετών. Εργάστηκε στο Ινστιτούτο λίγο μετά την αποχώρησή του από το εκπαιδευτικό κολέγιο του καθηγητή της Τεχεράνης. Βοήθησε να δημιουργήσει το περιοδικό Kiyan, το οποίο αργότερα έκλεισε. Συμμετείχε στη συμμετοχή της στην πολιτική που υπερασπίστηκε τη συμμετοχή των κληρικών στις πολιτικές υποθέσεις. Μεταξύ των δημοσιεύσεών του ήταν το βιβλίο Γνώση και αξία . Αυτό ήταν ένα βιβλίο στο οποίο συγγραφεί Αγγλία . Έχει επίσης συγγράψει περίπου 25 άλλα βιβλία κατά τη διάρκεια της καριέρας του. Τον τιμήθηκε με το βραβείο Erasmus το 2004.\nΤο ελάχιστα γνωστό για την πρώιμη ζωή του Abdolkarim Soroush είναι ότι γεννήθηκε 16 Δεκεμβρίου 1945 σε μια μεσαία τάξη οικογένεια. Ο τόπος γέννησής του ήταν Τεχεράνη .\nΑμπντολκάριμ Σόρουσ άρχισε την εκπαίδευσή του στο σχολείο Qa Immiyeh που βρίσκεται στο Τεχεράνη. Στη συνέχεια εγγράφεται για τη δευτεροβάθμια εκπαίδευση του στο Mortazavi. Αργότερα παρακολούθησε τα γυμνάσια Alavi. Πέρασε την Εθνική Εξεταστική Εισαγωγή και έγινε δεκτή στο Ιράν. Μετά την ολοκλήρωση του πτυχίου του, πήγε στο Λονδίνο για περαιτέρω σπουδές. Σε Λονδίνο , παρακολούθησε την Αναλυτική Χημεία και έλαβε το πτυχίο αργότερα. Στη συνέχεια εγγράφηκε στο Κολλέγιο της Chelsea όπου σπούδασε φιλοσοφία επιστήμης και ιστορίας.\nΑμπντολκάριμ Σόρουσ επέστρεψε στο Ιράν μετά την Ιρανική Επανάσταση του 1979. Το πρώτο βιβλίο του δημοσιεύθηκε στη συνέχεια με τον τίτλο Γνώση και αξία . Έγραψε το βιβλίο ενώ βρισκόταν στην Αγγλία. Στη συνέχεια πήρε δουλειά στο σχολείο εκπαιδεύσεως του δασκάλου της Τεχεράνης. Υπηρέτησε ως σκηνοθέτης του Ισλαμικού Πολιτιστικού Ομίλου στο κολέγιο. Αργότερα έφυγε από το κολέγιο το 1983, αφού διαφώνησε με τη διοίκηση του κολλεγίου.\nΕν τω μεταξύ, Αμπντολκάριμ Σόρουσ έλαβε μέλος στην Επιτροπή Πολιτιστικής Επανάστασης. Πρόκειται μόνο για επταμελή επιτροπή. Ιδρύθηκε μετά το κλείσιμο όλων των πανεπιστημίων του Ιράν. Στη συνέχεια προσχώρησε στο Ινστιτούτο Πολιτιστικής Έρευνας και Μελετών όπου προσφέρει ακόμα τις υπηρεσίες του.\nΣτη δεκαετία του 1990, έγινε ένας μεγάλος υποστηρικτής κατά της συμμετοχής των κληρικών σε θέματα πολιτικής. Δημοσίευσε μερικά άρθρα στο Kiyan περιοδικό . Ήταν συνιδρυτής του περιοδικού. Μια ορθόδοξη ισλαμική ομάδα δεν ήταν ευχαριστημένη από τις ιστορίες του περιοδικού και υποστήριξε εναντίον της. Το 1998 πέτυχαν τις προσπάθειές τους να κατεβάσουν το περιοδικό.\nΚατά τη διάρκεια της καριέρας του, οι ομιλίες του για διάφορα θέματα είχαν αξιοποιηθεί και κυκλοφόρησαν σε όλο τον κόσμο. Τα θέματα των διαλέξεων κυμαίνονταν από πολιτικά, λογοτεχνικά και θρησκευτικά θέματα. Αυτό συνέβαλε περαιτέρω στην ορθόδοξη. Μέχρι τότε έγιναν οι μεγάλοι εχθροί του. Τον παρενόχλησαν περισσότερο από τον Soroush μέχρι να χάσει τη δουλειά του. Η ασφάλειά του ήταν επίσης σε μεγάλο βαθμό συμβιβασμένη. Από το 2000, Αμπντολκάριμ Σόρουσ έχει υπηρετήσει σε διαφορετικά εκπαιδευτικά ιδρύματα παγκοσμίως. Έχει εργαστεί ως μελετητής μερικής απασχόλησης στο Πρίνστον, στο Χάρβαρντ και στο Πανεπιστήμιο του Σικάγο μεταξύ άλλων.\nάντρας ταύρος βιβλιοθήκη στο κρεβάτι\nΑμπντολκάριμ Σόρουσ τιμήθηκε με το βραβείο Erasmus το 2004. Το 2005, βαθμολογήθηκε από τους κορυφαίους εκατό πιο σημαντικούς ανθρώπους από το περιοδικό Time. Το 2008, επιλέχθηκε για άλλη μια φορά από τους κορυφαίους διανοούμενοι σε όλο τον κόσμο. Αυτό συνέβη σε έρευνα του περιοδικού Prospect του Ηνωμένου Βασιλείου.\nΑμπντολκάριμ Σόρουσ έχει μια γυναίκα, μια κόρη καθώς και έναν γαμπρό.


Εξωχώρι - εικόνες από το παρελθόν\nΠεθαίνει πραγματικά κάποιος,\nόταν παύουν να τον θυμούνται.\nΠριν από μερικές δεκαετίες άρχισα να συγκεντρώνω παλιές οικογενειακές φωτογραφίες. Το έκανα για να τις διαφυλάξω από την καταστροφή επειδή, με τα χρόνια, αρκετές είχαν υποστεί σοβαρές φθορές ενώ άλλες είχαν χαθεί. Τουλάχιστον, σκέφθηκα, να διασωθούν οι υπόλοιπες. Καθώς περνούσαν τα χρόνια και τα εικονιζόμενα σ’αυτές πρόσωπα σιγά-σιγά έφευγαν από τη ζωή, οι φωτογραφίες αυτές άρχισαν να αποκτούν άλλο νόημα. ΄Επαυαν να είναι εικόνες και γίνονταν μνήμες. Αυτές τις μνήμες σκέφθηκα να τις βγάλω από το συρτάρι και με κάποιο τρόπο να τις δημοσιοποιήσω. Η αρχική σκέψη ήταν να τις τυπώσω. Όμως συνεχώς το ανέβαλλα, με αποτέλεσμα να με προλάβει η τεχνολογία. Ισως είναι καλύτερα έτσι, αφού μου δίνεται η δυνατότητα να τις μοιραστώ με πολύ περισσότερους.\nΟ αρχικός πυρήνας των φωτογραφιών που παρουσιάζονται εδώ προήλθε από τρεις οικογένειες, τις: Μπασέα, Καλλέργη και Κανελέα, και αυτός είναι ο λόγος που τα περισσότερα από τα πρόσωπα που απεικονίζονται σ’αυτές είναι από το ευρύτερο Εξωχώρι αλλά και, κάποιες, από την Καρδαμύλη. Με τον καιρό, φίλοι, συγχωριανοί αλλά και κάποιοι άγνωστοι σε μένα επισκέπτες του ιστότοπου, με συνέδραμαν στην προσπάθειά μου παραχωρώντας μου ευγενώς φωτογραφίες τους. ΄Ολους αυτούς τους ευχαριστώ από καρδιάς.\nΟι φωτογραφίες διακρίνονται σε δύο ομάδες. Η πρώτη περιέχει φωτογραφίες που ανάγονται στα προπολεμικά χρόνια, ενώ η δεύτερη συνδέεται βασικά με την πρώτη μεταπολεμική περίοδο. Οι φωτογραφίες της πρώτης ομάδας είναι εικόνες μιας εποχής ανεπανάληπτης, μιας εποχής που μπορεί στα μάτια μας σήμερα να συνδέεται με κάποιας μορφής αθωότητα αλλά που όμως θα πρέπει να ήταν αδυσώπητα σκληρή για τους περισσότερους. Οσες από αυτές είναι τραβηγμένες στον Ταΰγετο, στην πλειονότητά τους προσδιορίζονται χρονικά στην προ του Πολέμου πενταετία. Εάν μελετήσει κανείς τα πρόσωπα που απεικονίζονται σ’αυτές, θα συνειδητοποιήσει πως τα περισσότερα ανήκουν σε οικογένειες δημόσιων λειτουργών, μεγαλοκτηματιών και εμπόρων. ΄Αλλωστε μόνο αυτοί θα μπορούσαν να κάνουν χρήση φωτογραφικών μηχανών. Για τους χειρώνακτες ανθρώπους του μόχθου ο παραθερισμός θα πρέπει να ήταν όνειρο. Αυτοί στον Ταΰγετο θα ανέβαιναν για διασκέδαση μόνο στις γιορτές των Αγίων Παντελεήμονα και Δημητρίου και του Προφήτη Ηλία. Ολες τις άλλες φορές θα πρέπει να ήταν για δουλειά, για να συλλέξουν τσάϊ, να βγάλουν ακόνια και δαδί, να κόψουν ξύλα ή να καλλιεργήσουν τις λάκκες.\nΜε εξαίρεση τις φωτογραφίες των τελευταίων δεκαετιών, όλες είναι μαυρόασπρες. Οι περισσότερες έχουν τραβηχτεί με μηχανές που έφεραν μαζί τους κάποιοι επανακάμψαντες εξ Αμερικής μετανάστες. Οι πρώτες είχαν το σχήμα κουτιού. Αργότερα ήταν επίπεδες, έμοιαζαν με τσαντάκι και άνοιγαν αποκαλύπτοντας τη γνωστή στους παλιούς φυσούνα σε μορφή ακορντεόν.\nΕύχομαι σε όλους τους επισκέπτες να απολαύσουν την περιδιάβαση στα μονοπάτια του χρόνου. Και αν κανείς αναγνωρίσει κάποιο/κάποια από τα “άγνωστα” πρόσωπα μιας φωτογραφίας, δεν έχει παρά να τους “δώσει ζωή” μπαίνοντας στη σελίδα Επικοινωνία και συμπληρώνοντας ένα email.\nΆλλος ιστότοπος του ιδίου : passagetoellis.gr


Ντιτρόιτ Πίστονς: Ευκαιρία για Γιερέμπκο - Onsports.gr\nΓιάννης Ασκούνης\t12 Ιουνίου 2013, 03:45\nNBA / Ντιτρόιτ Πίστονς\t/ Σακραμέντο Κινγκς\t/ Φοίνιξ Σανς\nΝτιτρόιτ Πίστονς: Ευκαιρία για Γιερέμπκο\nΟ Γιόνας Γιερέμπκο παραδέχθηκε πως διατηρεί φιλική σχέση με τον νέο κόουτς των Ντιτρόιτ Πίστονς, Μο Τσικς, αλλά δεν θεωρεί βέβαιη την αύξηση του χρόνου συμμετοχής του.\nΠέρσι, ο 26χρονος Σουηδός αγωνίστηκε σε 49 μόλις ματς, στα οποία κατέγραψε μέσο όρο 18.2 λεπτών. Πρόκειται για σημαντική πτώση, αν τα επιμέρους στατιστικά δεδομένα συγκριθούν με εκείνα των δύο πρώτων σεζόν του Γιερέμπκο στον «μαγικό» κόσμο και στους εκπρόσωπους της «Motor City». Εντούτοις, η αλλαγή προπονητή, που θα επισημοποιηθεί μέσω μεθαυριανής (13/06) συνέντευξης Τύπου, ίσως ευνοήσει τον διεθνή φόργουορντ.\n«Έχω μιλήσει μερικές φορές με τον Μο Τσικς. Είναι μεγάλος άνθρωπος και μεγάλος προπονητής. Θα δούμε τι θα συμβεί» δήλωσε σχετικά, ενώ συμπλήρωσε: «Η περσινή χρονιά ήταν δύσκολη, αλλά είμαι ενθουσιασμένος ενόψει του νέου ξεκινήματος και γνωρίζω πως το ίδιο ισχύει για τους συμπαίκτες μου». Προφανώς ο Γιερέμπκο αναφέρθηκε στην άσχημη σχέση του προηγούμενου τεχνικού, Λόρενς Φρανκ, με μέλη του ρόστερ.\nΤέλος αναφέρουμε πως ο Ρόι Ρότζερς, μέχρι πρότινος βοηθός του Φρανκ, υπέγραψε συμβόλαιο με τους Φίνιξ Σανς, ώστε να ενταχθεί στο τεχνικό επιτελείο του Τζεφ Χόρνασεκ. Αξίζει να σημειωθεί πως ο Ρότζερς εξέτασε αντίστοιχη πρόταση των Σακραμέντο Κινγκς και του Τζέισον Κιντ, που ετοιμάζεται να αναλάβει την τεχνική καθοδήγηση των Μπρούκλιν Νετς.\nΠΑΟΚ για τα 93 χρόνια: «Το μέλλον μας ανήκει»\n8 λεπτά πριν ΠΑΟΚ για τα 93 χρόνια: «Το μέλλον μας ανήκει»\n22 λεπτά πριν Σαν Σήμερα: Ο Παναθηναϊκός... έραψε το δεύτερο αστέρι στη Θεσσαλονίκη (photos+videos)\nΕφιάλτης για παίκτρια του Power Of Love! Θαυμαστής της πήγε στην Κωνσταντινούπολη να τη βρει!\n35 λεπτά πριν Εφιάλτης για παίκτρια του Power Of Love! Θαυμαστής της πήγε στην Κωνσταντινούπολη να τη βρει!\nΚιλπάτρικ για Καλάθη: «Ο Νικ θα επιστρέψει»\n36 λεπτά πριν Κιλπάτρικ για Καλάθη: «Ο Νικ θα επιστρέψει»


…ΠΑΡΑΠΟΝΑ ΑΠΟ ΠΑΛΤΟΓΛΟΥ ΣΕ ΜΑΚΑΡΗ ΚΑΙ ΠΑΝΤΖΑΡΙΔΗ!\n…ΠΑΡΑΠΟΝΑ ΑΠΟ ΠΑΛΤΟΓΛΟΥ\nΣΕ ΜΑΚΑΡΗ ΚΑΙ ΠΑΝΤΖΑΡΙΔΗ!\nΦοβερή δουλειά κάνουν οι άψογοι επαγγελματίες – δημοσιογράφοι κ.κ. Σπύρος Μάκαρης και Κυριάκος Παντζαρίδης, οι οποίοι τα τελευταία χρόνια με το προσωπικό τους μεράκι και την τεράστια αντοχή τους, αναδεικνύουν τον αθλητισμό προς την κοινωνία μέσω των ρεπορτάζ τους.\nΟι Σπύρος Μάκαρης και Κυριάκος Παντζαρίδης, έχουν την δική τους επιτυχημένη ραδιοφωνική εκπομπή στον σταθμό του νησιωτικού γεωγραφικού χώρου, στο Αιγαίο, τον Aegean Voice 107,5 (Η ΦΩΝΗ ΤΟΥ ΑΙΓΑΙΟΥ), την “ΩΡΑ ΤΩΝ ΠΡΩΤΑΘΛΗΤΩΝ”!\nΣτην εκπομπή τους φιλοξενήθηκε, πριν λίγες ώρες, και ο Πρόεδρος του ποδοσφαιρικού Αιγάλεω και οικονομικός στυλοβάτης της ομάδας κ. Άρης Παλτόγλου.\nΦυσιολογικά και τηρουμένων των αναλογιών, θα ήταν μία εκπομπή με πανηγυρικό χαρακτήρα, όπου ο καθένας θα περίμενε ότι ο Άρης Παλτόγλου θα μίλαγε για την επικείμενη άνοδο του Σίτι από την Γ΄ στην Β΄ Εθνική. Αντίθετα, όμως, ο διοικητικός ηγέτης του Αιγάλεω, ανέφερε πολλά παράπονα προς τους Μάκαρη, Παντζαρίδη, για αυτά που αντιμετωπίζει ο σύλλογος.\nΌπως επεσήμανε μεταξύ άλλων ο κ. Παλτόγλου, … η πόλη δεν βοηθάει το Αιγάλεω, ο Δήμος Αιγάλεω δεν κάνει τίποτα και βάζει εμπόδια στην ομάδα, ενώ η μεγάλη του στεναχώρια κατά την φετινή περίοδο, που η ομάδα πάει… τραίνο στο πρωτάθλημα, είναι ότι οι αιγαλιώτες δεν πάνε στο γήπεδο και δεν στηρίζουν τους “κυανόλευκους”. Μάλιστα είπε χαρακτηριστικά, ότι στον τελευταίο εντός έδρας αγώνα με την Χαλκίδα ήταν καμιά… 150αριά φίλαθλοι και κόπηκαν 34 (!) εισιτήρια, ενώ στο προηγούμενο εντός έδρας ματς κόπηκαν 45 εισιτήρια! “Η όλη κατάσταση μου δείχνει ότι δεν με θέλουν” είπε ο Παλτόγλου, που συμπλήρωσε επίσης ότι δεν έχει αποφασίσει τι θα κάνει του χρόνου, δηλαδή αν θα μείνει στην ομάδα. Αν και βέβαια, εμείς, είμαστε σίγουροι ότι θα συνεχίσει και του χρόνου ως… καπετάνιος στο καράβι του Αιγάλεω.


kynigesia.gr - Δεν χάνει τουφεκιά στα 100 του χρόνια\nΔημήτρης Μιλτιάδης\t 17 Ιανουαρίου 2020\nΈνας Τριπολιτσιώτης έχει νικήσει τους νόμους της φύσης, αφού στα 100 του χρόνια όχι μόνο βγαίνει στο κυνήγι, αλλά και δεν χάνει… τουφεκιά!\nΤο μεγάλο μεράκι του Σωτήρη Παναγόπουλου είναι ο λαγός και ο έρωτάς του οι ιχνηλάτες του, με τα «παλιακά» αίματα, που τα κρατάει εδώ και 70 χρόνια. Αιωνόβιος, ζει την κάθε έξοδο με τη λαχτάρα έφηβου. Στο να διαλέξει τον τόπο όπου θα λύσει τα σκυλιά του και πού θα πιάσει καρτέρι είναι κορυφαίος: ποιητική αδεία, ο… Όλυμπος των κυνηγών!\n82 χρόνια βγάζει άδεια\nΟ Σωτήρης Παναγόπουλος, γεννήθηκε στις 15 Νοεμβρίου του 1919. Πάνω του είναι γραμμένη όλη η κυνηγετική ιστορία της νεότερης Ελλάδας. Βγάζει άδεια θήρας επί 82 συναπτά έτη! Το χωριό του είναι τα Κουβέλια, που βρίσκεται σε υψόμετρο 650 μέτρων, 30 χιλιόμετρα από την Τρίπολη.\n«Άδειασαν τα χωριά. Ερήμωσαν. Σβήσανε. Ήμασταν 150 άνθρωποι, τώρα μείναμε μόλις 20. Δεν μπορείς να ακούσεις μικρό παιδί να παίζει. Μοναξιά! Ευτυχώς, για μένα, υπάρχει και το κυνήγι… Έχω εννέα εγγόνια και τέσσερα δισέγγονα. Άλλα είναι στην Αθήνα, άλλα στο εξωτερικό», μονολογεί και η φωνή του δηλώνει θλίψη. Επιχειρώ να ξεστρατίσω την σκέψη του: «Θα ήθελες να κυνηγήσεις με κάποιο από αυτά;» Και η απάντηση βγαίνει αυθόρμητη: «Αν ήθελα λέει; Μακάρι κάποιο να με ακολουθήσει γιατί μένει η καταβολάδα!», λέει γεμάτος λαχτάρα.\n«Κυνηγάω από μικρό παιδί. Χωρίς άδεια στην αρχή, όπως κάναμε τότε όλοι. Στα 18 μου, ήμουν πια νόμιμος», είπε στην τηλεφωνική επικοινωνία μας, που είχε ξεκινήσει ως συνέντευξη, αλλά γρήγορα έγινε μια πολύ φιλική κουβέντα, ανάμεσα σε κυνηγούς. Στα χέρια του κρατάει το δίκαννό του. Δεν το αλλάζει με τίποτε. Έχει τη φιλοσοφία του: «Το λαγό αν δεν τον πάρεις με την πρώτη, άντε με τη δεύτερη, μετά μην περιμένεις πολλά. Έχει γίνει καπνός! Εγώ, δεν βιάζομαι. Είμαι σταθερός και δεν τη χρειάζομαι την καραμπίνα», είναι η θέση του. Μέντοράς του στο κυνήγι ήταν ο μεγαλύτερος αδελφός του ο Θανάσης. «Ο Θανάσης ήταν ο καλύτερος κυνηγός της περιοχής. Αυτός με δίδαξε στα πρώτα μου βήματα. Τον σκότωσαν οι Γερμανοί, στα 39 του. Αυτός, ήταν ο …δάσκαλός μου», λέει και η φωνή του προδίδει την αγάπη για τον αδικοχαμένο αδελφό του.\n«Θυμάσαι τον πρώτο σου λαγό;», ήταν η ερώτηση. «Κανείς δεν ξεχνάει τον πρώτο του λαγό. Εγώ, ακόμη, αναπολώ εκείνη την ημέρα. Ο Θανάσης ήταν με τα σκυλιά μας κι εγώ ήμουν στο καρτέρι. Τα άκουσα που τον ξεφώλιασαν και τον καταδίωκαν προς το μέρος μου. Εκείνα ήταν αρκετά πιο πίσω, όταν ο λαγός βγήκε μπροστά μου. Σημάδεψα και πάτησα τη σκανδάλη. Τον πήρα με τη μία. Ήρθε ο Θανάσης και με συγχάρηκε. Δεν έχω λησμονήσει τη χαρά που ένιωσα», αναπολεί. Ο μπαρμπα-Σωτήρης πρωτοκυνήγησε με εμπροσθογεμές όπλο: «Άλλοτε έπιανε, άλλοτε δεν έπιανε. Στάσου να σου ρίξω!, ήταν τότε. Ο λαγός έφτανε στην ...Τρίπολη και μετά ακουγόταν η τουφεκιά!», γελάει.\nΗ αγάπη του μπαρμπα-Σωτήρη για το λαγοκυνήγι δεν περιγράφεται. Προσμένει πώς και πώς το γιο του, τον Τάκη, για να βγούν μαζί στα κυνηγοτόπια της Βλαχοκερασιάς, όπως έκαναν και φέτος στην «πρεμιέρα», που τους αποζημίωσε με ένα λαγό που χτύπησε ο γιος κι ένα μεγάλο κάπρο που έπεσε από το δίκαννο του μπαρμπα-Σωτήρη.\nΚαι καπρί στο… μενού\n«Φυσούσε πολύ δυνατά. Εγώ, ήμουν άκεφος μέσα στο αυτοκίνητο. Πατέρα, έχει ξέρα, έβγαλε και αέρα. Είναι κακομέρα!», του έλεγα. Όμως, εκείνος γεμάτος σιγουριά, μου έδωσε κουράγιο: «Γιε μου, σήμερα θα το ματώσουμε…», μου απάντησε και αποδείχτηκε πως είχε δίκιο. Τα σκυλιά ξεφώλιασαν ένα λαγό, που τραυματισμένο από μένα τον έπιασαν. Σχεδόν, την ίδια ώρα, άκουγα το τουφέκι του πατέρα μου και λίγο μετά και δεύτερη τουφεκιά. Από τις φωνές των σκυλιών είχε προγκήξει ένα καπρί. Το τουφέκισε κοντά με τεσσάρια, σημαδεύοντάς το στην σπονδυλική στήλη. Το ζώο είχε παραλύσει και από κοντά του έδωσε τη χαριστική βολή, σημαδεύοντάς το στο σβέρκο. Ήταν τεράστιο, ζύγιζε 80 κιλά καθαρό κρέας!», περιγράφει ο Τάκης.\nΟ μπάρμπα-Σωτήρης είχε δίκιο: το μάτωσαν! Όπως πολύ σωστή είναι και η γνώμη του ότι το κυνήγι είναι όμορφο γιατί είναι απρόοπτο… «Καμιά φορά βλέπεις καλό καιρό, αλλά για κάποιο λόγο δεν έχεις αποτέλεσμα. Άλλοτε, πάλι, οι συνθήκες μπορεί να μην είναι καλές, όμως επιστρέφεις με θήραμα. Τίποτε, δεν είναι σίγουρο, γι αυτό και η κάθε έξοδος είναι ξεχωριστή», είναι τα λόγια του.\nΑκόμη δίνει μαθήματα\nΤο προπερασμένο Σάββατο, ο τρανός κυνηγός έδωσε ακόμη ένα μάθημα στο γιο του. Ο Τάκης, είχε τουφεκίσει δυο φορές ένα λαγό, αλλά εκείνος έφυγε. Ακούστηκε μόνο μια τουφεκιά, από το καρτέρι του μπάρμπα-Σωτήρη. Ο λαγός έμεινε στον τόπο. Ο Τάκης πήγε στον μπάρμπα-Σωτήρη και δικαιολογήθηκε: «Πατέρα, βγήκε αστραπή και μέσα στις ελιές!». Ο πατέρας είχε δώσει στον γιο του ένα ακόμη μάθημα: Και αστραπή και …κεραυνός να είναι τα σκάγια τον προλαβαίνουν. Δεν πρέπει να βιάζεσαι. Σκόπευσε σταθερά και πάτα την σκανδάλη!, τον συμβούλεψε.\nΠάντα ρίχνει μία\n«Πάντα ρίχνει μια! Μόνο μια φορά, θυμάμαι που ήμουν μικρός και με είχε πάρει μαζί του, που έριξε δυο φορές σ’ ένα λαγό. Και μάλιστα, τον άκουσα να αναρωτιέται φωναχτά: «Μού ‘φυγε;» Έτρεξα πιο πέρα και πίσω από ένα θάμνο τον βρήκα καταγής!», αναφέρει ο Τάκης. Ο αιωνόβιος κυνηγός θεωρεί ότι το κυνήγι έχει πολλά μυστικά, αλλά πάνω απ’ όλα απαιτεί χαρίσματα, όπως υπομονή, επιμονή και παρατηρητικότητα.\n«Όμως, πρέπει να έχει και καλά σκυλιά. Εμείς, κρατάμε δικά μας αίματα εδώ και εβδομήντα χρόνια. Κυνηγάμε μέσα σε τσακάλια και αλεπούδες και εκείνα ψάχνουν μόνο το λαγό. Τον ξεκόβουν γρήγορα και δεν τον παρατούν μέχρι να πέσει! Πρέπει να τα δουλέψεις, αλλά και να είναι από καλά αίματα. Ένας μου είπε ότι έχει πολύ όμορφο σκυλί. Εγώ, τον ρώτησα: Αλλά, τα …γράμματα τα παίρνει; Αν το σκυλί δεν το έχει στο γονίδιό του, όσο κι αν το βγάζεις θα μείνει …ξύλο απελέκητο!», συμβουλεύει ο μπάρμπα-Σωτήρης. Τις περισσότερες φορές ο πατέρας πηγαίνει στο κυνήγι μαζί με το γιο του. Όμως, όχι πάντα…\n«Όταν δεν μπορεί ο Τάκης, πηγαίνω και μόνος μου. Τότε, δεν παίρνω όλα τα σκυλιά, αλλά μόνο δύο, για να μπορώ να τα κουμαντάρω. Γυρίζω, πάλι με γεμάτο το σακίδιο», απαντά.\nΚάθε Σαββατοκύριακο στο βουνό\nΌσο κι αν φαίνεται απίστευτο, ο μπάρμπα-Σωτήρης πηγαίνει και κάθεται Σαββατοκύριακο στο καλυβάκι που έχουν πάνω στο βουνό και γυρίσει σχεδόν πάντα με ένα-δυο λαγούς. Σε λιγότερο από ένα μήνα, στις 15 Νοεμβρίου, θα στρογγυλέψει έναν αιώνα ζωής. «Θα βάλεις 100 κεράκια στην τούρτα;» τον πείραξα. «Το σκέφτομαι. Μάλλον θα βάλω αριθμό, γιατί με τόσα κεράκια όλη η τούρτα θα γεμίσει τρύπες!», ήταν αυθόρμητη η απάντησή του, συνοδευμένη από γέλια. «Θα ήθελα να κάνουμε ένα κυνήγι μαζί!», του πρότεινα. «Μετά χαράς! Μόνο που θα πρέπει να κατέβεις στα μέρη μας εσύ, γιατί εμένα με πήραν …λίγο τα χρόνια», με προσκάλεσε.\n«Μπάρμπα-Σωτήρη, να ‘μαστε γεροί να χαιρόμαστε το κυνήγι!», ήταν η ευχή μου. «Αμήν! Το κυνήγι είναι γούστο!», μου αντιγύρισε και πριν κλείσουμε το τηλέφωνο, ο αιωνόβιος κυνηγός μου επιφύλαξε άλλη μια έκπληξη: «Να έχουμε την υγειά μας! Πέρυσι, είχα σπάσει το πόδι μου, τον Δεκέμβριο. Έκανα εγχείρηση. Οι γιατροί απόρησαν πώς το ξεπέρασα στην ηλικία μου. Τα κατάφερα γιατί ήθελα να ξαναπάω στο κυνήγι. Με έγιανε η αγάπη μου γι αυτό! Θα βγαίνω στο βουνό με τα σκυλιά μας και όσο… πάει! Δεν φαντάζομαι τη ζωή μου, δίχως κυνήγι…».\nΥ.Γ. : Μπάρμπα-Σωτήρη, έστω και λίγο πρόωρα «Χρόνια σου Πολλά! Να τα …χιλιάσεις!\nΕπίσημη η επανέναρξη του ΚΥΝΗΓΙΟΥ!\nΌλα όσα θες να ξέρεις για τα ΣΚΑΓΙΑ (VIDEO)\nΚορονοϊός-Lockdown: Γιατί κύριοι υπουργοί «τιμωρείτε» δίχως σκέψη κυνηγούς και ψ...\nΗ χρονιά που χάθηκε...\nΚύπρος - Νέα μέτρα: Επιτρέπεται το κυνήγι και το ψάρεμα\nΚυνήγι,\tκυνηγός,\tπροσωπικότητα,\tΣωτήρης Παναγόπουλος,\tΛαγοκυνηγός


Καρέκλα Markus ή Καρέκλα από dromeas? - Σελίδα 2 - Μπλα Μπλα - Insomnia.gr\nΑπό τον nasos96\n26 Μαρτίου στο Μπλα Μπλα\n4 ώρες πριν, nasos96 είπε\nΤην έχει πάρει κάποιος ;\nη μόνη προσιτή στο budged μου. Υπάρχει και το καπέλο των μεταφορικών ή μπορώ να παραλλάβω από το κατάστημα της πόλης μου;\nΤην έχω, και αν μπορούσα θα την είχα διώξει προ πολλού. Γενικά έχει ωραίες ρυθμίσεις, με synchro μηχανισμό ανάκλισης, mesh πλάτη, ρυθμιζόμενα χερούλια. Όμως:\n1) Μου χάλασε η mesh πλάτη σε λιγότερο από 1 χρόνο, και έγινε αντικατάσταση λόγω εγγύησης\n2) Το κάθισμα είναι τόσο λεπτό που μετά από λίγες μέρες νιώθεις ότι κάθεσαι σε πλαστικό. Έστειλα στο service και το μόνο που είχαν να πουν είναι "Α, αυτό δε θα έπρεπε να συμβεί πριν τα 4-5 χρόνια"... Μου το άλλαξαν αλλά και πάλι το καινούριο μέσα σε λίγες μέρες τα ίδια, οπότε σίγουρα δεν είναι κατασκευαστικό λάθος.\nΔε θα προτιμούσα ξανά φθηνή καρέκλα από δρομέα... Και δε ξέρω πως να τη διώξω καθώς το κάθισμα έχει κάτσει εντελώς και μόνο με έξτρα μαξιλάρι παλεύεται.\nΠήγα στο ΙΚΕΑ και έκατσα και σε MARKUS και σε JARVFJALLET. Εμένα προσωπικά η 2η μου φάνηκε "μικρή", δηλαδή μικρότερο κάθισμα, μικρότερη πλάτη. Η MARKUS μου έκατσε πολύ κομπλέ, και την ένιωθα άνετη. Εννοείται το κάθισμά της είναι πολύ πιο αφράτο από του δρομέα. Οπότε το σκέφτομαι είτε να πάω σε MARKUS είτε να μαζέψω λίγα λεφτά ακόμα και να πάω σε καμιά Asset Sense ή σε καμιά ergohuman (γιατί για herman miller δε βλέπω να μαζεύω λεφτά).\nΜάλλον προς τη Markus θα πάω, όχι τη δερμάτινη την άλλη. Μια ερώτηση, αν πάθει κάτι η πλάτη που είναι mesh ή βουλιάξει το κάθισμα, τα καλυπτει η εγγύηση; Γιατί είναι μεγάλη υπόθεση το after sale support


Παναθηναϊκός: Έτοιμος για Τούμπα ο Βιγιαφάνιες\nΟ Λούκα Βιγιαφάνιες τέθηκε στην διάθεση του Μαρίνου Ουζουνίδη για το παιχνίδι του Παναθηναϊκού με τον ΠΑΟΚ την Κυριακή (10/12) στην Τούμπα. Ο Λούκας Βιγιαφάνιες ακολούθησε το πρόγραμμα σε φουλ ένταση, έχοντας ξεπεράσει τον τραυματισμό του.\nΑντίθετα, ο Δημήτρης Κουρμπέλης συνέχισε το ατομικό πρόγραμμα και παραμένει εξαιρετικά αμφίβολος για το κυριακάτικο ματς στη Θεσσαλονίκη. Πάντως, ο Ουζουνίδης θα εξαντλήσει τα χρονικά περιθώρια για να περιμένει τον αρχηγό του και ίσως να τον πάρει στην αποστολή, έτσι και αλλιώς.\nΟι ποδοσφαιριστές ξεκίνησαν την προπόνηση της Τετάρτης (6/12) με προθέρμανση, συνέχισαν με παιχνίδι κατοχής και ολοκλήρωσαν με παιχνίδι τακτικής στο μισό γήπεδο. Θεραπεία ακολούθησαν Λουτσιάνο, Μουνιέ, Σιλά, ενώ ατομικό πρόγραμμα έκαναν οι Κουλιμπαλί και Κότσαρης.


Τα απόβλητα του «εκσυγχρονισμού» | ΠΟΛΙΤΙΚΗ | antinews.gr\nΤα απόβλητα του «εκσυγχρονισμού»\nΘυμάστε το συρφετό των "επιχειρηματιών" που αλώνιζε στο εκσυγχρονιστικό θαύμα; Θυμάστε τις χρηματιστηριακές αποδόσεις και τους πακτωλούς δισεκατομμυρίων που ελάμβαναν κάποιοι περίεργοι τύποι; Όσοι είχαν στοιχειώδεις οικονομικές γνώσεις έμεναν με ανοιχτό το στόμα βλέποντας την ...Κλωνατέξ στις 100,000 δραχμές ανά μετοχή. Αυτά δε συνέβαιναν ούτε στις ονειρικές φασιστικές "ελεύθερες" οικονομίες του Πινοσέτ και του Μουσολίνι.\nΗ υπόθεση όμως της Κωνσταντίνας Κούνεβα, της καθαρίστριας που δέχτηκε τη δολοφονική επίθεση από "αγνώστους", ανέδειξε την άλλη δυσωδία που αναπτύχθηκε τις χρυσές εκείνες ημέρες. Την άνομη φάμπρικα εκμίσθωσης υπαλλήλων που μεγαλουργεί ακόμα και σήμερα. Το σχέδιο ήταν ελεεινά απλό. Μια χούφτα ημέτεροι άνοιγαν μια επιχείρηση που μίσθωνε υπαμοιβόμενους εργάτες, πλύστες, καθαρίστριες. Μετανάστες φυσικά. Έπαιρνε και δυο - τρεις δημόσιες επιχειρήσεις, ΔΕΚΟ κλπ αναδοχή, εγγυημένη κονόμα δηλαδή. Ψίχουλα στους κολασμένους και αν κανένας τολμούσε να μιλήσει, στην καλύτερη απέλαση, στη χειρότερη, ΚΟΥΝΕΒΑ.\nΗ Κωνσταντίνα Κούνεβα, είναι ακριβώς αυτό το παράδειγμα λειτουργίας των παρακρατικών επιχειρήσεων. Απλά "τόλμησε" να υψώσει ανάστημα. Δείτε λοιπόν λεπτομέρειες για την εργοδότρια εταιρεία, τον ιδιοκτήτη και τις σχέσεις του με το δημόσιο όπως μας τα περιγράφει το paramme. Και θα πάψετε να αναρωτιέστε γιατί κάποιες συναδέλφισες της έσκαγαν χιλιάρικα σε Νικολουτσόπουλους για να κατακτήσουν τα αυτοδίκαια και αυτονόητα.\narchaeopteryx 30/12/2008 07:36:28\nΟτι πολλοί ροκάνησαν από τα λεφτά των πακέττων δεν υπάρχει αμφιβολία. Ότι πολλοί έβγαλαν και μάλλον ξέπλυναν γκρίζα λεφτά στην σύγκλιση των επιτοκίων επίσης δεν υπάρχει αμφιβολία\nΑλλά ο Σερ Τόμας; Ο Σερ Τόμας είναι νεοέλληνας επιχειρηματίας. Πρώτος ξάδερφος του σημερινού προέδρου του ΧΑ. Κολλητός συγγενής Μεγαλοπαράγονα πολιτικού και επομένως και του υιού αυτού. Ο Σερ Τόμας είναι ο κλασσικός νεοέλλην. Στην Νέα Υόρκη που θα ήταν σήμερα;\nΟι χρηματιστηριακές απάτες χρειάζονται φαύλους διαχειριστές αμοιβαίων, πρόθυμους δημοσιογράφους, βολικούς χρηματιστές, τραπεζίτες με κατανόηση, αλλά χωρίς τον επιχειρηματία με το αρχικό πακετάκι, τα αεροπλανάκια δεν απογειώνονται.\nΝομίζει κανείς ότι η σημερινή Επιτροπή Κεφαλαιαγοράς είναι καλύτερη; Η ο σημερινός πρόεδρος του ΧΑ. Απλά τα παιδιά ήταν χορτάτα και διεκπεραιώνουν τις μεγάλες δουλειές τρίτων...\nΠοιά απάτη θεωρείτε μεγαλύτερη; Τον ΟΤΕ ή τον σερ Τόμας; Την σημερινή Τράπεζα Χ ή αυτήν του 1999 (8000 προέβλεπε το παιδί ΤΟΤΕ). Τα αεροπλανάκια της Δέλτα Χρηματιστηριακής (κορφή του παγόβουνου) ή την επαναγορά ιδίων μετοχών από τις Τράπεζες σε αυτήν την αγορά...\ntony 30/12/2008 10:15:37\nΗ δυσοσμία είναι ασύλληπτη.Οι συμμορίες απλά αλλάξαν κεφάλια,ποιο καινούρια και ποιο σκληρά.Τό οξύ είναι μόνο το ξεκίνημα,περιμένετε να δείτε τί θα γίνετε τον Μάρτιο.Και οσο οι συμμορίες θα βλέπουν το μαγαζί να διαλύεται τόσο ποιο άπληστοι και άγριοι θα γίνουν σέ λίγο δεν θα υπολογίζουν τίποτα.Ισως να αλλάζουμε και 12 πρωθυπουργούς τον χρόνο.Αυτό όμως δεν θα τους εμποδίζει να σκοτώνονται μεταξύ τους.Ισως στο τέλος να αλλάζουμε 365 πρωθυπουργούς τον χρόνο.Αυτό θα ήθελα να το ζήσω.Τό θέμα όμως δεν είναι στις συμμορίες τό θέμα είναι ότι όταν θα γίνουν όλοι συμμορίτες ποιος θα παράγει?Και τί θα τρώμε.\nδυσοσμία 30/12/2008 10:16:44\nΔυσοσμία και αισχος. Ντροπή σε αυτούς που τα έκαναν και σε αυτούς που τα διατηρούν. Είναι συνένοχοι και οι δύο. Να χ... την επανίδρυση.\nδυσοσμία 30/12/2008 10:52:41\nΑνώνυμε μάλλον θα είχαν φάει και δεξιοί αλλιώς δεν υπήρχε λόγος να τα κουκουλώσουν. συνένοχοι, μπράβοι, μαφιόζοι όλοι.\nThe Predator 30/12/2008 14:09:02\nΘΑ ΠΑΕΙ ΚΑΝΕΙΣ ΦΥΛΑΚΗ ΓΙΑ ΑΥΤΟ ΤΟ ΕΓΚΛΗΜΑ ΕΠΙΤΕΛΟΥΣ?\nProvocator. 30/12/2008 14:23:42\nπεραστικος ξανα 30/12/2008 18:41:03\nΟλα καλα, αλλα που κολλαει η κλωνατεξ, οι εκσυγχρονιστές και το βιτριολι θα μας εξηγησει κανεις??? Υπάρχει συσχετισμός των εκσυχρονιστων με το εγκλημα???ειχε το θυμα μετοχές της κλωνατέξ???? υπήρξε καθαριστρια του Σημιτη????\nΘυμιζει το ανεκδοτο, Τα σκουλήκια ουδεμία σχεση εχουν με το αστικό δίκαιο,τα σκουλήκια ομως.....\nmaquis 30/12/2008 21:34:25\nΘα μας πειτε και κανένα ονομα αυτων των "επιχειρηματιών" ή εταιρειων που νοικιάζουν και παρεχουν φτηνα εργατικά χέρια για Γ΄κατηγορίας δουειές; Ετσι γα να μαθαίνουμε και να μην μιλάμε αόριστα.\nΔιαβάζω πρώτα 31/12/2008 00:17:48\n...και μετά μιλάω. @10, 11\nΠροφανως κα΄νετε πλάκα. Το άρθρο λέει και εταιρέιες και ονόματα. Απλά κάντε κλικ στη συνέχεια\nataktos 31/12/2008 10:57:27\nΟχι και «απόβλητα» η κάποτε νοικώκητεοι και εκσυγχρονιστες


Παρασκηνιακές μάχες για τον κατώτατο μισθό - Documento\nΑρχική » Παρασκηνιακές μάχες για τον κατώτατο μισθό\nΠαρασκηνιακές μάχες για τον κατώτατο μισθό\nΜες στις επόμενες δέκα ημέρες αναμένεται η κυβέρνηση να ανακοινώσει τις αποφάσεις της για την αύξηση του κατώτατου μισθού. Την ίδια στιγμή διεξάγεται μια αδυσώπητη μάχη παρασκηνίου. Από τη μια συγκρούεται η επικοινωνιακή ανάγκη να τοποθετηθεί το 7 μπροστά από τον κατώτατο μισθό. Αυτό στην πράξη σημαίνει αύξηση 6% στις υφιστάμενες κατώτατες αποδοχές.\nΑν σ’ αυτή την αύξηση προστεθεί το 2% του προηγούμενου Ιανουαρίου, τότε θα μιλάνε για αύξηση της τάξης του 8% μες στο 2022. Το λες ελάχιστο και ασπιρίνη για την αντιμετώπιση του καρκινώματος των πληθωριστικών πιέσεων, αλλά σε κάθε περίπτωση είναι κάτι, έστω και οριακά ουσιαστικότερο σε σχέση με το συμβολικό της αύξησης του 2%.\nΑπό την άλλη, όμως, μία έννοια κυριαρχεί πλέον στην Ευρώπη: «στασιμοπληθωρισμός». Αυτό ακριβώς ορθώνουν ως τείχος άρνησης οι τεχνοκράτες των Βρυξελλών. Αυτό ακριβώς περιγράφει η Τράπεζα της Ελλάδος (ΤτΕ) και στη διαδικασία των επιστημονικών φορέων που έχει περατωθεί έχει προτείνει αύξηση στη ζώνη του 3%. Ολα αυτά εκμεταλλεύεται και ο ΣΕΒ και προσπαθεί κρυφίως ως επί το πλείστον να περικόψει την αύξηση στη ζώνη κάτω από 4%! Ομως ο κλάδος των βιομηχάνων, ως ακόρεστη μηχανή καταβαράθρωσης της πραγματικής οικονομίας έναντι της αισχροκέρδειας, γνωρίζει καλά ότι αν υπάρξει νέα εσωτερική υποτίμηση (όπως την περίοδο 2010-16), θα δει τα υπερκέρδη του να γιγαντώνονται! Στη μέση ο Κυριάκος Μητσοτάκης, ένας πρωθυπουργός-έρμαιο της νεοφιλελεύθερης ιδεοληψίας, ο οποίος φλερτάρει το τελευταίο διάστημα ακόμη και με τη δημοσκοπική κατάρρευση, προσπαθεί να βρει σανίδα σωτηρίας στην αύξηση του κατώτατου μισθού!\nΤο ποιος θα επικρατήσει σ’ αυτήν τη μάχη παρασκηνίου που διεξάγεται εν μέσω της ρωσικής εισβολής στην Ουκρανία και των οικονομικών κυρώσεων της Δύσης ακόμη δεν μπορεί να προβλεφθεί. Για την ακρίβεια, θα «παίζεται» μέχρι την τελευταία στιγμή της ανακοίνωσης.\nΟρθώνουν αντιστάσεις ΓΣΕΕ, ΓΣΕΒΕΕ και ΕΣΕΕ\nΑπό την άλλη, μπροστά στη νέα καταστροφή της πραγματικής οικονομίας (κόσμος της μισθωτής εργασίας και μικρομεσαίοι) που επιχειρεί ο ΣΕΒ μέσω της προσπάθειας να μην αυξηθούν οι κατώτατες αποδοχές στη ζώνη του 8% για το 2022 (που σημαίνει νέα εσωτερική υποτίμηση με δεδομένο τον πληθωρισμό), οι κοινωνικοί εταίροι φαίνεται να συνασπίζονται.\nΠροφανώς όχι όλοι αλλά τουλάχιστον αυτοί που εκπροσωπούν τον κόσμο της μισθωτής εργασίας (ΓΣΕΕ) και των μικρομεσαίων επιχειρήσεων (ΓΣΕΒΕΕ και ΕΣΕΕ). Ας μην ξεχνάμε ότι έμποροι και επαγγελματοβιοτέχνες ζουν από την εσωτερική κατανάλωση και όσο μειώνεται η αγοραστική δύναμη τόσο καταβαραθρώνεται ο τζίρος των επιχειρήσεων. Ενας φαύλος κύκλος που σκοτώνει τη μικρή επιχειρηματικότητα – το 96% περίπου των επιχειρήσεων της Ελλάδας. Πρόκειται για το 99% της ελληνικής κοινωνίας που στενάζει με τον βρόχο που της έχει φορέσει ο Κυρ. Μητσοτάκης ήδη από το 2019 προκειμένου να εξυπηρετήσει τα συμφέροντα των ολίγων.\nΟλοι αυτοί προσπαθούν να πείσουν την κυβέρνηση να επαναφέρει τις συλλογικές διαπραγματεύσεις για τις αυξήσεις στον κατώτατο μισθό στους κοινωνικούς εταίρους, ώστε να αποφασίζουν εκείνοι για τις τύχες τους. Μιλάμε για τους χαροκαμένους των αποφάσεων των Παπανδρέου – Παπαδήμου – Σαμαρά κατά το 2010-13.\nΗταν τότε που η ΕΣΕΕ και η ΓΣΕΒΕΕ δεν κατάφεραν να δουν ότι ήταν προς το συμφέρον τους η συγκράτηση του κατώτατου μισθού στη ζώνη των 750 ευρώ. Παρασύρθηκαν από τον ΣΕΒ και στην ουσία κατέστρεψαν τους μικρομεσαίους που εκπροσωπούσαν. Δέχτηκαν μείωση των εισοδημάτων των μισθωτών της τάξης του 45% και αντίστοιχες μειώσεις στους συνταξιούχους. Τα λουκέτα στις επιχειρήσεις έμπαιναν κατά χιλιάδες. Το ασφαλιστικό σύστημα χωρίς πόρους κατέρρεε. Ολοι θυσία στον βωμό της εσωτερικής υποτίμησης.\nΟλοι είπαμε; Οχι βέβαια! Το «γαλατικό χωριό» του ΣΕΒ εμφάνισε από το 2010 έως το 2016 υπερκέρδη! Σε ανάλυση που έγινε το 2018 και δημοσιεύτηκε στο περιοδικό του ΙΝΕ/ΓΣΕΕ ο εμπειρογνώμονας της αγοράς εργασίας Ηλίας Ιωακείμογλου απέδειξε με αδιαμφισβήτητα στοιχεία ότι στην περίπτωση της μεταποιητικής βιομηχανίας και της ευρύτερης βιομηχανίας (εκτός οικοδομών και άλλων κατασκευών) οι εγχώριες τιμές δεν ακολούθησαν τη ραγδαία μείωση του μοναδιαίου κόστους εργασίας: στη μεν μεταποίηση η πτώση του δείκτη τιμών την περίοδο 2010-16 δεν υπερέβη το 3%, ενώ η μείωση του κόστους εργασίας ανά μονάδα προϊόντος ανήλθε στο 37,5%.\nΕίναι προφανές ότι μιλάμε για κερδοφορία της τάξης του 35% σχεδόν! Οταν οι υπόλοιποι καταστρέφονταν οι βιομήχανοι αύξαναν τα περιθώρια κέρδους με τρόπο αισχρό (εξού και ο όρος αισχροκέρδεια)!\nΟ κυρίαρχες αιτίες του στασιμοπληθωρισμού\nΣύμφωνα με την οικονομική θεωρία, οι δύο κυρίαρχες αιτίες του στασιμοπληθωρισμού είναι η λειτουργία ολιγοπωλίων και οι αυξήσεις στους μισθούς. Με δεδομένο ότι για τον πληθωρισμό στην Ελλάδα, σύμφωνα με την ΕΛΣΤΑΤ, ευθύνεται κατά ποσοστό 67% το ενεργειακό κόστος και εκεί ο Κυρ. Μητσοτάκης φρόντισε με την εγκληματική απέναντι στην κοινωνία δράση του να εγκαθιδρύσει καρτέλ στην αγορά του ηλεκτρικού ρεύματος και να μην πειράξει το υφιστάμενο καρτέλ στα καύσιμα, εύκολα καταλαβαίνουμε ποιος θα πληρώσει το μάρμαρο των πληθωριστικών πιέσεων.\nΜπορεί οι εργοδοτικές οργανώσεις να έχουν βάλει πλάτη, κατά το κοινώς λεγόμενο, και να έχουν συμφωνήσει σε αύξηση 6% των κατώτατων αποδοχών από τον Μάιο. Ομως η αντίρροπη δύναμη των βιομηχάνων, που εκφράζεται διά του πρώην υπαλλήλου του ΣΕΒ και νυν υπουργού Ακη Σκέρτσου, σε συνδυασμό με την ΤτΕ που ζητεί αύξηση στη ζώνη του 3% αλλά και τις εξ Ευρώπης νεοφιλελεύθερες ιδεοληψίες είναι τόσο μεγάλη που κάνει τα πράγματα αμφίρροπα ακόμη και τώρα που η κοινωνία φλέγεται.\nΜΙΣΘΟΣ • ΟΙΚΟΝΟΜΙΑ


Ψάρια ΑΒ Επιλογή • AB Για ό,τι θέλεις να είσαι\nέχουμε ένα ολόφρεσκο\nψάρι για εσένα\nΓια τους “με σεβασμό στο περιβάλλον”\nΗ Τσιπούρα είναι ένα από τα ψάρια που πρωταγωνιστούν συχνά στα τραπέζια μας. Εκτρέφεται με ορθές πρακτικές, σε φάρμες που έχουν λάβει οικολογική πιστοποίηση υδατοκαλλιέργειας ASC. Βρες την ολόκληρη, καθαρισμένη ή σε φιλέτα για να την ψήσεις, να τη βάλεις στον φούρνο ή να την τηγανίσεις.\nΑγόρασέ το Online >\nΣυμβάλλουμε στην υπεύθυνη διάθεση & κατανάλωση ψαρικών και κρατάμε τις θάλασσές μας ζωντανές. Μάθε περισσότερα εδώ >\nΓια τους “μύρισε θάλασσα”\nΜε αφράτο ψαχνό και χωρίς κόκκαλα, ο Κρανιός είναι ότι πρέπει για όσους δεν θέλουν να κοπιάσουν για να φάνε το ψάρι τους. Μπορείς να τον απολαύσεις ολόφρεσκο όποτε το απιθυμείς, αφού φτάνει καθυμερινά στα ιχθυοπωλεία της ΑΒ, σύμφωνα με τη ζήτησή τους όπως όλα τα ψάρια ΑΒ Επιλογή.\nΓια τους “έβγαλα λαβράκι”\nΤο Λαβράκι εκτρέφεται όπως όλα τα ψάρια ΑΒ Επιλογή, με ανώτερης ποιότητας ιχθυοτροφές που του χαρίζουν υψηλή διατροφική αξία και ανώτερη γεύση την οποία έχει βραβευτεί. Απόλαυσέ το σε μια ψαρόσουπα ή ψητό ή επίλεξέ το έτοιμο, καθαρισμένο φιλέτο για ένα “ψαγμένο” σεβίτσε.\nΔες λαχταριστές συνταγές εδώ\nΓια όσους επιμένουν Ελληνικά\nΜε τρυφερό ψαχνό και μοναδική, βραβευμένη γεύση, το Φαγκρί είναι μια εκπληκτική πηγή Ω3. Όπως όλα τα ψάρια ΑΒ Επιλογή, μεγαλώνει στα πεντακάθαρα νερά της Ελληνικής θάλασσας, στο Αλιβέρι, στον Αστακό και στη Ναύπακτο. Είναι ό,τι πρέπει για τον φούρνο, αλλά γίνεται πεντανόστιμο και ψητό.


επι-δεξιος (ψάλτης): Δελτίο Τύπου του Συλλόγου Ποντίων για το 1ο Ποντιακό Συναπάντημα στο Χαϊδάρι!!!\nΔελτίο Τύπου του Συλλόγου Ποντίων για το 1ο Ποντιακό Συναπάντημα στο Χαϊδάρι!!!\nΣΥΛΛΟΓΟΣ ΠΟΝΤΙΩΝ ΧΑΪΔΑΡΙΟΥ - ΔΗΜΟΣ ΧΑΪΔΑΡΙΟΥ\n1ο ΠΟΝΤΙΑΚΟ ΣΥΝΑΠΑΝΤΗΜΑ\nΤο Σάββατο 4 Ιουνίου 2015 ο Σύλλογος Ποντίων Χαϊδαρίου διοργάνωσε, σε συνεργασία με το Δήμο Χαϊδαρίου, το 1ο Ποντιακό Συναπάντημα στην Πλατεία Δημαρχείου Χαϊδαρίου.\nΗ ανταπόκριση του κόσμου στο κάλεσμα του συλλόγου ήταν πολύ μεγάλη και το συναπάντημα, το οποίο έγινε για πρώτη φορά στο Χαϊδάρι, στέφθηκε με απόλυτη επιτυχία και άφησε τις καλύτερες εντυπώσεις σε όλους τους καλεσμένους.\nΤην εκδήλωση προλόγισε η κ. Αντιγόνη Κυριακάκη και στη συνέχεια η πρόεδρος του συλλόγου κ. Γεωργία Ερμίδου στο χαιρετισμό της είπε μεταξύ άλλων:\n«Με ιδιαίτερη χαρά σας καλωσορίζω εκ μέρους του Συλλόγου Ποντίων Χαϊδαρίου, στο 1ο Ποντιακό Συναπάντημα που διοργανώνουμε στην πόλη μας, σε συνεργασία με το Δήμο Χαϊδαρίου.\nΟ σύλλογός μας γνωρίζοντας τις δύσκολες μέρες που διανύει ολόκληρη η Ελλάδα μας και την άσχημη ψυχολογική κατάσταση που ζούμε όλοι μας, λόγω της οικονομικής και όχι μόνο κρίσης, θέλησε να δώσει μια ευχάριστη νότα στο Σαββατόβραδο αυτό και να στείλει ένα ηχηρό μήνυμα σ’ αυτούς που θέλουν να σβήσουν τον πολιτισμό και την παράδοση από τη ζωή μας.\nΝα θυμίσει σε όλους ότι οι πρόσφυγες πρόγονοί μας κράτησαν ζωντανές τις μνήμες και ξεκίνησαν τη ζωή τους από την αρχή στη Μητέρα Ελλάδα και σ’ ολόκληρο τον κόσμο, διατηρώντας αναλλοίωτο τον πολιτισμό και τις παραδόσεις τους, χορεύοντας και τραγουδώντας με τους ήχους της γλυκόλαλης λύρας.\nΜ’ αυτούς τους ήχους θέλαμε κι εμείς να περάσουμε τη σημερινή βραδιά μαζί σας και να σας παρουσιάσουμε παραδοσιακούς ποντιακούς χορούς από διάφορες περιοχές του Πόντου από το Σύλλογο Ποντίων Χαϊδαρίου «Η Ποντιακή Λύρα» και από το Σύλλογο Ποντίων Αιτω/νων Αιγάλεω «Αξέχαστες Πατρίδες», αλλά και χορούς από την λεβεντογέννα Κρήτη και την αγαπημένη μας Μικρά Ασία που θα παρουσιάσουν οι φίλοι μας από το Σύλλογο Κρητών Αιγάλεω και από τον Εξωραϊστικό Σύλλογο «Άνω Λιούμη» Αιγάλεω.\nΣτην προσπάθειά μας αυτή είχαμε την αμέριστη συμπαράσταση του Δημοτικής Αρχής της πόλης μας και όλων των δημοτικών συμβούλων, τους οποίους ευχαριστούμε θερμά…»\nΣτη συνέχεια απηύθυνε θερμές ευχαριστίες στους χορηγούς της βραδιάς:\nΠαραμυθοπωλείο «CAP - CAP», Εργοληπτική Γαλανίδη Α.Ε., Μεζεδοπωλείο «ΛΕΜΟΝΑΚΙ», Σχολή Οδηγών «ΒΕΡΟΥΧΗΣ», Βιβλιοπωλείο «ΚΥΒΟΣ», Φροντιστήρια «ΣΠΑΝΟΣ», Πρακτορείο «ΟΠΑΠ» Γιάννης Χαραλαμπίδης, Μεζεδοπωλείο «ΤΟ ΚΑΤΙ ΑΛΛΟ», Εταιρεία I.B.S Α.Ε και το τμήμα αναψυκτικών «FRUTOP», Εθνική Ασφσλιστική και το Γραφείο Πωλήσεων του Δήμου Δημητριάδη, Μεζεδοπωλείο «ΝΟΣΤΙΜΙΕΣ», «STUDIO Φωτογραφίας ΙΓΝΑΤΙΑΔΗΣ», Αρτοποιία - Ζαχαροπλαστική «PIETRIS», Καφετέρια - Bar «CUTTY SARK».\nΕπίσης ευχαρίστησε τους καλλιτέχνες που συμμετείχαν στη βραδιά και ήταν οι: Υφαντίδης Ηλίας, Καστρινόπουλος Χαράλαμπος, Σαββίδης Σταύρος, Κουλαξουζίδης Γιώργος, Καμενίδης Λευτέρης, Τσούλφας Δημήτρης, Νικολαΐδης Παντελής, Κοπαλίδης Παναγιώτης, Ευθυμιάδης Κώστας και Φουλίδης Κώστας.\nΤέλος ευχαρίστησε τον ηχολήπτη Βασίλη Γιαννόπουλο και τους συνεργάτες του, τους αφανείς ήρωες της βραδιάς Σπανό Νίκο, Γεωργιάδη Γιάννη, Χρονοπούλου Γεωργία, Συμεωνίδου Ευγενία και Τσότσου Ειρήνη, καθώς και όλα τα παιδιά του χορευτικού, που με την εθελοντική προσφορά τους στήριξαν την εκδήλωση και τέλος όλους τους αγαπημένους φίλους και τα μέλη του συλλόγου για την παρουσία τους στην πρώτη αυτή προσπάθεια αλλά και τη συνεχή στήριξή τους στο έργο του συλλόγου.\nΣτη συνέχεια χαιρετισμό απηύθυνε ο Δήμαρχος Χαϊδαρίου κ. Μιχάλης Σελέκος, ο οποίος εξήρε το έργο του συλλόγου και την πρώτη αυτή προσπάθεια, η οποία όπως δήλωσε είχε μεγάλη επιτυχία εν μέσω οικονομικής κρίσης και παραμονή της διεξαγωγής δημοψηφίσματος στην Ελλάδα.\nΤο γλέντι που ακολούθησε, με ποντιακή αλλά και κρητική μουσική, κράτησε μέχρι τις πρώτες πρωινές ώρες και τιμήθηκε από όλους τους παρευρισκόμενους.\nΤην εκδήλωση τίμησαν με την παρουσία τους ο δήμαρχος Χαϊδαρίου κ. Σελέκος Μιχάλης, ο Χαϊδαριώτης βουλευτής του Σύριζα Β’ Αθήνας κ. Βίτσας Δημήτρης, οι αντιδήμαρχοι κ.κ Βαρυτιμιάδης Ηλίας, Καραγιάννης Νικόλαος, Μοσχονάς Παναγιώτης, ο πρόεδρος του Δημοτικού Συμβουλίου κ. Παντελάρος Βασίλης, η αντιπρόεδρος του Δημοτικού Συμβουλίου κ. Λυμπουσάκη - Γεωργιάδη Ειρήνη, ο επικεφαλής του Συνδυασμού «Πάμε να Ενώσουμε το Χαϊδάρι» κ. Μποζίκας Ανδρέας, ο επικεφαλής του Συνδυασμού «Πολίτες σε Δράση» κ. Σπηλιόπουλος Θεόδωρος, ο επικεφαλής του Συνδυασμού «Όραμα Δημιουργίας» κ. Δρούλιας Ηρακλής, ο επικεφαλής του Συνδυασμού «Διάφανος Δήμος» κ. Ασπρογέρακας Κώστας, ο επικεφαλής του Συνδυασμού «Όλοι Μαζί για το Χαϊδάρι» κ. Φουρλής Κώστας, οι δημοτικοί σύμβουλοι κ.κ. Γκανά - Ρηγάκη Αγγελική, Βουλγαρίδης Λεωνίδας, Τροχίδης Μανώλης, Θερμού - Μαλλιώτη Ελένη, Κέντρης Γιάννης, ο πρόεδρος του «Ψωμιάδειου» Πολιτιστικού Κέντρου Ποντιακού Ελληνισμού και αντιδήμαρχος Κορυδαλλού κ. Δημήτρης Χριστοφορίδης, η πρόεδρος του Συλλόγου Πυργούσων Αττικής «Το Πυργί της Χίου» κ. Μαρία Μπρη - Παπαμακαρίου, ο αντιπρόεδρος του Συλλόγου Ηπειρωτών «Δωδωναίων Φως» κ. Κρυστάλλης Γρηγόρης, ο πρόεδρος του Χριστοδούλειου Ιδρύματος κ. Γιώργος Χριστοφοράκης, ο πρόεδρος του Αθλητικού Ομίλου «Πήγασος» κ. Δεσάντης Πλάτων, η πρόεδρος του Πολιτιστικού Συλλόγου Δαφνιανών Αττικής «Η Αγία Ζώνη» κ. Σαραντινού Κατερίνα, ο πρόεδρος του Συλλόγου Κρητών Αιγάλεω κ. Κλεισαρχάκης Ανδρέας, ο πρόεδρος του Συλλόγου Αιτωλ/νων Αιγάλεω «Αξέχαστες Πατρίδες» κ. Φάνης Κοντοχρήστος, η πρόεδρος του Εξωραϊστικού Εκπολιτιστικού Συλλόγου «Άνω Λιούμη» Αιγάλεω κ. Ρόζη Βασιλική, πρόεδροι και μέλη των ποντιακών συλλόγων Κορυδαλλού, Πετρούπολης, Αγ. Βαρβάρας, Ασπροπύργου, Περιστερίου, Μελισσίων, Ελευσίνας, Φυλής, Ένωσης Ποντίων Αιγάλεω, Καρέα - Βύρωνα, Φοιτητών Αττικής, «Κ.Ο.Π.Α», «ΣΕΡΡΑ», η δημοσιογράφος του περιοδικού «Δυτικές Διαδρομές» κ. Ιωαννίδη - Στεφανάκη Μαριάννα, ο κ. Μπενέας Γιώργος από το blog επι-δεξιος (ψάλτης), καθώς και πλήθος φίλων, συνδημοτών και μελών του Συλλόγου Ποντίων Χαϊδαρίου.\nΔείτε φωτογραφίες από την εκδήλωση εδώ!


Ατρόμητος-Άρης 1-3: Τρίποντο με υπογραφή Κουέστα για τους Θεσσαλονικείς (vids) | Novasports\nΟ Άρης επιβλήθηκε εκτός έδρας του Ατρομήτου με 1-3, στο πλαίσιο της 4ης αγωνιστικής του ελληνικού πρωταθλήματος. Μεγάλος πρωταγωνιστής του αγώνα ήταν ο Κουέστα.\nΣτο πρώτο ημίχρονο του παιχνιδιού οι δύο ομάδες ήταν αρκετά δραστήριες, δημιούργησαν αρκετές ευκαιρίες και αξιοποίησαν δύο εξ αυτών. Ο Άρης ήταν αυτός που μπήκε πιο δυναμικά στην αναμέτρηση και μόλις στο 10ο λεπτό πήρε το προβάδισμα με τον Μαντσίνι.\nΟ Αργεντινός μέσος κινήθηκε εξαιρετικά μέσα στην περιοχή του Ατρομήτου και με εκπληκτικό τελείωμα έκανε το 0-1.\nΣτην συνέχεια οι γηπεδούχοι ισορρόπησαν τον αγώνα, βελτιώνοντας αισθητά την απόδοση του και έφτασε πολύ κοντά στην ισοφάριση με τον Κουλούρη στο 14′, όμως ο Κουέστα νίκησε τον Έλληνα επιθετικό στο τετ-α-τετ και κράτησε το 0-1.\nΩστόσο η ομάδα του Γιώργου Παράσχου συνέχισε να πιέζει τους Θεσσαλονικείς και στο τρίτο λεπτό των καθυστερήσεων του πρώτου ημιχρόνου (45+3) έφερε το ματς στα ίσια με τον Σπιριντόνοβιτς.\nΟ 27χρονος Αυστριακός βρέθηκε στο σωστό σημείο την κατάλληλη στιγμή και με εκπληκτικό συρτό σουτ έκανε το 1-1.\nΣτην επανάληψη ο Άρης έπαιξε πολύ πιο αποφασιστικά. Οι παίκτες του Άκη Μάντζιου ήταν εντυπωσιακοί επιθετικά και κλείδωσαν την νίκη.\nΑρχικά πήραν κεφάλι στο σκορ με εύστοχη εκτέλεση πέναλτι του Μπρούνο Γκάμα στο 60′ και πέντε λεπτά αργότερα διεύρυναν το προβάδισμα τους σε 3-1 με τον Ματέο Γκαρσία.\nΟ Αργεντινός μέσος εκμεταλλέυτηκε την λανθασμένη μεταβίβαση του Κυριακού Παπαδόπουλου, έκλεψε την μπάλα και νίκησε τον Πίριτς σε τετ-α-τετ.\nΟι Περιστεριώτες είχαν ευκαιρίες να μειώσουν στο σκορ, όμως έπεσαν πάνω στον εκπληκτικό Κουέστα και στην πολύ καλή άμυνα των φιλοξενούμενων. Η μεγαλύτερη εξ αυτών ήταν το σουτ του Κωτσόπουλου στο 75′ που έδιωξε πάνω στην γραμμή ο Δεληζήσης.\nΜετά τα τέσσερα πρώτα παιχνίδια του ελληνικού πρωταθλήματος Ατρόμητος και Άρης έχουν συγκεντρώσει από έναν βαθμό, ενώ κατέχουν την 14η και 11η θέση του βαθμολογικού πίνακα αντίστοιχα.\nΓκουτσίδης: “Αξίζαμε κάτι παραπάνω”\n17/10/2021 - 22:51


Ιατρική Αποκατάσταση | Euromedica Αρωγή Θεσσαλονίκη\n1. Ποια είναι η θέση της Ιατρικής Αποκατάστασης και τα πεδία δράσης του Φυσιάτρου;\n2. Υπάρχουν ποιοτικά χαρακτηριστικά στην Ιατρική Αποκατάσταση ;\nΗ Ιατρική αυτή διαδικασία διέπεται από σαφείς κανόνες και κατευθυντήριες οδηγίες, που προσδιορίζουν -σε μεγάλο βαθμό- την αξιοπιστία των μεθόδων και τεχνικών που χρησιμοποιούνται. Έτσι, οι υπηρεσίες που αφορούν την Ιατρική Αποκατάσταση ελέγχονται από διεθνείς διαπιστεύσεις, όπου για την κλειστή νοσηλεία, η πλέον αξιόπιστη διεθνής διαπίστευση είναι η CARF, που -εδώ και τρία χρόνια- έχει λάβει το Κέντρο μας μαζί με 13 άλλα κέντρα της Ευρώπης. Παράλληλα, για την εκτίμηση της λειτουργικής κατάστασης των ασθενών μας, χρησιμοποιούμε την γενικώς αποδεκτή κλίμακα FIM (Functional Independence Measure), που απεικονίζει με μεγάλη ακρίβεια την πορεία του προγράμματος του ασθενή και υποστηρίζει την εξαρχής τοποθέτηση των στόχων της Αποκατάστασης.\n3. Πόσο βοηθά η σύγχρονη τεχνολογία τη διαδικασία της Ιατρικής Αποκατάστασης\nΑυτό είναι ένα πολύ σημαντικό κεφάλαιο. Η σωστή χρήση της τεχνολογίας είναι ο απόλυτος σύμμαχος στη διαδικασία της επανεκπαίδευσης. Τα πεδία που μας ενδιαφέρουν είναι αυτά της ρομποτικής και της εικονικής πραγματικότητας (virtual reality).\nΗ ρομποτική προσφέρει μια προκαθορισμένη και συντονισμένη δράση, που διαβαθμίζεται ανάλογα με την προσπάθεια του χρήστη και μπορεί να ενισχύσει δραστηριότητες, όπως η βάδιση και η λεπτή χρήση του χεριού. Η εικονική πραγματικότητα, ένας άλλος τομέας της τεχνολογίας, είναι ένα τεχνητό εμπλουτισμένο περιβάλλον, ένα πρόγραμμα υπολογιστή, που έχει ως σκοπό να πείσει το άτομο να το αποδεχθεί ως πραγματικό.\nΟργανώνεται δηλαδή ένα περιβάλλον, πάνω σε συγκεκριμένο σενάριο (όπως το περιβάλλον ενός χώρου άθλησης, αγοράς, ψυχαγωγίας ή φύσης) που προβάλλεται σε οθόνες και λειτουργεί σαν ένα σκόπιμα επιλεγμένο ερέθισμα πληροφόρησης, ώστε να διεγείρει τις νοητικές και κινητικές λειτουργίες. Η συγκεκριμένη φιλοσοφία μπορεί να γίνει ακόμη πιο αποδοτική, όταν συνδυαστεί με τη ρομποτική. Έτσι, η τεχνολογία μπορεί να αποτελέσει ένα παράθυρο προς το μέλλον αφού πρώτα καθιερωθεί σωστά στο παρόν.\nΕίναι λογικό ότι ένα κινητικό πρόβλημα μπορεί να δημιουργήσει νέες συνθήκες, στις οποίες θα πρέπει να επανεκπαιδευτεί το άτομο. Σε έναν παραπληγικό, για παράδειγμα, το πρόγραμμα του οργανώνεται επικεντρωμένο στην ελεύθερη και ανεξάρτητη κοινωνική διαβίωση κι εργασία, κινούμενος σε αναπηρικό αμαξίδιο.\nΗ Ιατρική Αποκατάσταση βοηθά τον ασθενή να βοηθήσει τον εαυτό του, τονίζοντας όλα αυτά που μπορεί με άριστο τρόπο να κάνει, αυξάνοντας την ικανοποίηση και την ποιότητα της ζωής του και διατηρώντας το ρόλο του στην κοινωνία. Όταν ένα άτομο με κινητικό έλλειμμα, διατηρεί τον ατομικό, οικογενειακό, κοινωνικό και επαγγελματικό του ρόλο, με συμμετοχή και άποψη, αυτό δεν είναι «αναπηρία» με τον ορισμό του Παγκόσμιου Οργανισμού Υγείας. «Αναπηρία» είναι η απόσυρση, ή απομόνωση, η αδυναμία προσαρμογής, η μοιρολατρία και φυσικά η μη συμμετοχή. Επομένως, η επανένταξη και η ποιότητα ζωής, ως στόχος της Αποκατάστασης που λειτουργεί μέσα στους συγκεκριμένους κανόνες, είναι απόλυτα εφικτή.


Νάσος Μπράτσος: Μακαρονάδα ενίσχυσης του Α.Γ.Σ. Διαγόρα την Παρασκευή 11/12/2015 στον Άγιο Δημήτριο Ραχών\nΜακαρονάδα ενίσχυσης του Α.Γ.Σ. Διαγόρα την Παρασκευή 11/12/2015 στον Άγιο Δημήτριο Ραχών\nΓια τους μη γνωρίζοντες, οι μακαρονάδες είναι τρόπος - θεσμός οικονομικής ενίσχυσης σωματείων (αθλητικών, συνδικαλιστικών, πολιτιστικών, άλλων φορέων, αλλά και πολιτικών κομμάτων) στην Ικαρία. Με χρήση δημοσίων χώρων, εθελοντική δουλειά και συλλογική αντιμετώπιση των λειτουργικών εξόδων, του φαγητού δηλαδή και με συμβολικό εισιτήριο, συγκεντρώνονται ποσά που ανακουφίζουν τους εκάστοτε διοργανωτές από τις υποχρεώσεις που πρέπει να καλύψουν. Κάντε κλικ στις παραπομπές για να πάρετε ιδέες.\n. ...αναδημοσίευση από την Ικαριακή Ραδιοφωνία...\nΑ.Γ.Σ. ΔΙΑΓΟΡΑΣ ΡΑΧΕΣ ΙΚΑΡΙΑΣ\nΌσοι δεν πάτε στην Αθήνα στην κινητοποίηση για την υγεία στην Ικαρία, ο Διαγόρας έχει μια καλή πρόταση για όλους σας. Καλούμε τους γονείς των αθλητών, τους φίλους και τους φιλάθλους του ΔΙΑΓΟΡΑ στην «μακαρονάδα» που διοργανώνει ο σύλλογος, την Παρασκευή 11 Δεκέμβρη μετά τις 7 το βράδυ στην αίθουσα του Αγίου Δημητρίου. Τα έσοδα θα διατεθούν για την κάλυψη των δικαστικών εξόδων και των αναγκών του συλλόγου.\nΕτικέτες ΑΘΛΗΤΙΣΜΟΣ, ΑΛΛΗΛΕΓΓΥΗ, ΙΚΑΡΙΑ


Ανάγκη επαρκούς ηγεσίας και αποτελεσματικού κράτους | News\nNews Opinions Sigmalive Ανάγκη επαρκούς ηγεσίας και αποτελεσματικού κράτους\n15.09.2017 12:08 Η γνώμη σας Ανδρέας Θεοφάνους\nΣημειώνω επίσης ότι η συστηματική επικέντρωση στο Κυπριακό δεν επέτρεψε στη χώρα να κινηθεί προς τις αναγκαίες μεταρρυθμίσεις. Ως εκ τούτου παρουσιάζονται σοβαρά κενά σε διάφορες εκφάνσεις του δημόσιου βίου. Και αυτό δεν είναι νέο φαινόμενο. Επιπρόσθετα, δυστυχώς, η Κύπρος, περισσότερα από τέσσερα χρόνια μετά την οικονομική κατάρρευση του Μαρτίου του 2013, δεν έχει νέο ολοκληρωμένο οικονομικό υπόδειγμα. Και στο ευαίσθητο θέμα της παιδείας και της σύστημα αδυνατεί να δώσει ικανοποιητικές λύσεις στα προβλήματα της καθημερινότητας. Ταυτόχρονα υπάρχει μια κατακερματισμένη κοινωνία. Στα πλαίσια αυτά, εμμέσως πλην σαφώς, έχει καλλιεργηθεί η αίσθηση ότι η σοφότερη τακτική είναι «ο σώζων εαυτόν σωθήτω». Τα δεδομένα αυτά υποσκάπτουν την προοπτική της πολιτικής για δημιουργική παρέμβαση και βελτίωση της καθημερινότητας των πολιτών. Το φαινόμενο της αποπολιτικοποίησης είναι επικίνδυνο.\nΕκ των πραγμάτων για να επιβιώσει η Κύπρος απαιτούνται, μεταξύ άλλων, ένα αποτελεσματικό κράτος καθώς και μια πιο δυναμική κοινωνία και οικονομία. Βασικές προϋποθέσεις για μια τέτοια πορεία είναι η ανανέωση του πολιτικού προσωπικού και ο εμβολιασμός του δημόσιου βίου με νέες ιδέες. Στα πλαίσια αυτά είναι σημαντικό να επέλθει μια αποϊδεολογικοποίηση του Κυπριακού και η επιστράτευση του πραγματισμού για τη σωστή διαχείριση του υπαρξιακού αυτού ζητήματος. Πάνω απ’ όλα θα πρέπει να προβληματισθούμε ως κοινωνία για το πως προωθείται η επιλογή των αρίστων σε όλες τις εκφάνσεις του δημόσιου βίου.\nΠρακτικά αυτό παραπέμπει σε μια νέα κατάσταση πραγμάτων όπου η ηγεσία και η διεύθυνση σε όλα τα επίπεδα εκτός από την αποτελεσματικότητα θα πρέπει να εμπνέουν σεβασμό. Μόνο έτσι η Κυπριακή Δημοκρατία θα μπορεί να θωρακισθεί ανάλογα σε όλα τα επίπεδα και να μπορεί να ατενίζει το μέλλον με αισιοδοξία.


Τι είναι το Ιστορικό chat; (+Δωρεάν Δοκιμή) | LiveAgent\nΤι είναι το Ιστορικό chat;\nΠως μπορεί το Ιστορικό του chat να βελτιώσει την εξυπηρέτηση των πελατών σας;\nΤι μπορείτε να δείτε στο Ιστορικό του chat;\nΕπιπλέον χαρακτηριστικά που βοηθούν στη βελτίωση της εμπειρίας πελάτη:\nΤρέχον URL πελάτη του live chat\nΠροβολή Πληκτρολόγησης σε Πραγματικό Χρόνο\nΠόροι γνωσιακής βάσης\nΕίχατε ποτέ έναν εκνευρισμένο πελάτη επειδή ο εκπρόσωπός σας δεν γνώριζε την προηγούμενη επικοινωνία;\nΣυμβαίνει συχνότερα απ’ όσο νομίζετε.\nΤο LiveAgent είναι ένα λογισμικό εξυπηρέτησης πελατών για κάθε εταιρεία που θέλει να βελτιώσει τις καθημερινές δραστηριότητες της εξυπηρέτησης πελατών. Συνεπώς, βοηθά στην επεξεργασία των αιτημάτων των πελατών από διάφορα κανάλια με σύντομο τρόπο. Βασικά, είναι όλα κάτω από την ίδια στέγη. Όλες οι πληροφορίες που θα χρειαστείτε βρίσκονται μέσα στη συνομιλία του ticket.\nΤο ιστορικό chat είναι μία από τις πολλές λειτουργίες του LiveAgent. Μπορεί να αναφερθεί σαν καταγραφή chat log ή ιστορικό προηγούμενων συνομιλιών με πελάτες.\nΕίναι αυτονόητο, και μπορεί να είναι εξαιρετικά χρήσιμο σε κάποιες περιπτώσεις. Μπορείτε να το χρησιμοποιήσετε για να δείτε τα προηγούμενα αιτήματα πελατών, να ελέγξετε τα δεδομένα και τις πληροφορίες, να αναζητήσετε τις προηγούμενες λύσεις ενός προβλήματος. Μόνο η δημιουργικότητά σας μπορεί να σας περιορίσει.\nΓια την ακρίβεια, μπορείτε να δείτε το ιστορικό του chat της εξυπηρέτησης πελάτη και όλα τα τρέχοντα Chat σε μία οθόνη. Επιπλέον, μπορείτε να έχετε άμεση πρόσβαση και να φιλτράρετε την επικοινωνία του chat σύμφωνα με τις προτιμήσεις σας. Για παράδειγμα, μπορείτε να φιλτράρετε τα chat ανά Ετικέτα, Τμήμα, ημερομηνία, όνομα, κλπ.\nΙστορικό chat εξυπηρέτησης πελατών\nΠιθανώς έχει συμβεί σε όλους. Να εξηγούμε το προηγούμενο ζήτημα στον νέο εκπρόσωπο. Θυμάστε πόσο κουραστικό ήταν; Η ικανοποίηση πελάτη ελαττώνεται όσο περισσότερο χρειάζεται να εξηγήσει το πρόβλημά του. Γενικά αυτό προκαλεί αγχώδεις και αναίτια έντονες συνομιλίες στο chat. Για να το αποφύγουμε, το LiveAgent έχει δημιουργήσει το χαρακτηριστικό ιστορικού συνομιλίας με το οποίο μπορείτε εύκολα να κάνετε αναζήτηση στο chat.\nΌνομα του επισκέπτη\nΌνομα του Εκπροσώπου\nΑς πούμε ότι η Wendy θέλει να ρωτήσει έναν εκπρόσωπο του live chat σχετικά ε ένα θέμα που αντιμετώπισε πριν ένα μήνα. Λύθηκε, αλλά προέκυψε ξανά. Ο εκπρόσωπος του live chat μπορεί να ρίξει μία γρήγορη ματιά στις προηγούμενες συζητήσεις στο chat. Έτσι, να δει ποια ήταν η προηγούμενη λύση και γιατί δεν ήταν μόνιμη. Με αυτές τις πληροφορίες στη διάθεσή του, ο εκπρόσωπος μπορεί να προτείνει μία διαφορετική προσέγγιση. Ή από την άλλη, να εξηγήσει τι πρέπει να γίνει διαφορετικά, Οπότε, αυτό το ζήτημα δεν θα προκύψει ξανά.\nΓρήγορη επίλυση ticket\nΒελτίωση ικανοποίησης πελάτη\nΚαλύτερη εμπειρία πελάτη\nΟμαλή ροή εργασίας της εξυπηρέτησης πελατών\nReady to provide efficient customer service?\nTry our 14-day free trial and try out all the features in LiveAgent, including Chat history. Do not waste your time. Have better customer interactions right away.\nFREE TRIAL Προγραμματίστε ένα Demo\nΑνακαλύψτε γρήγορα ποιον ιστότοπο βλέπει ο πελάτης. Αυτή η λειτουργία σας επιτρέπει να προσφέρετε τις κατάλληλες πληροφορίες και αποτρέπει τον περιττό εκνευρισμό του πελάτη.\nΤο εσωτερικό chat είναι ένα chat για τους εκπροσώπους εντός LiveAgent. Αλλά πως συνδέεται με την εμπειρία πελάτη; Λοιπόν, το εσωτερικό chat δημιουργήθηκε για να βοηθήσει τους εκπροσώπους με τις καθημερινές τους εργασίες. Αν χρειαστεί να επικοινωνήσουν με κάποιον άλλον εκπρόσωπο, μπορούν να το κάνουν απλά μέσα από το LiveAgent χωρίς να αλλάξουν περιβάλλον. Σαν αποτέλεσμα, ο εκπρόσωπος μπορεί να παρέχει βοήθεια ταχύτερα. Όσο περισσότερο βελτιώνετε τη ροή εργασίας των εκπροσώπων σας, τόσο καλύτερη θα είναι η εξυπηρέτησή σας.\nΑυτό το χαρακτηριστικό σας επιτρέπει να κάνετε προεπισκόπηση σε ό,τι γράφει ο πελάτες σε πραγματικό χρόνο. Σαν αποτέλεσμα, μπορείτε στο μεταξύ να προσπαθήσετε να καταλάβετε το πρόβλημα του πελάτη ή να αναζητήσετε τις αναγκαίες πληροφορίες.\nΑν θα θέλατε να μάθετε περισσότερα, διαβάστε το LiveAgent – Χαρακτηριστικά.\nΈχετε ήδη το LiveAgent;\nΜάθετε πως να δημιουργήσετε ένα κουμπί για chat.


Γκάνα - Ουγκάντα 1 & Ένα 7άρι δευτεριάτικοΜια δυάδα που πληρώνει πολύ καλά είναι η πρότασή μου για σήμερα. Οι Τορίνο και Μίλαν πρωτίστως δεν θέλουν να χάσουν σήμερα και το Χ Μια τριάδα, δυο δυάδεςΤρία παρολάκια αποτελούν την πρότασή μου για σήμερα. Η τριάδα της Betshop έχει απόδοση 8,55, και οι δύο δυάδες του Stoiximan, 4,41 και 5,79 αντίστοιχα. Η ΒΑΣΙΚΗ ΠΡΟΤΑΣΗ ΤΟΥ ΣΑΒΒΑΤΟΥ\nΠέρασε την Παρασκευή η βασική τριάδα με ττο Over του αγώνα Μονακό-Ανζέ (1,80), το Goal του ματς Τουρ-Λαβάλ (1,65) και τον άσο της Γιοκοχάμα Μαρίνος (1,60). Στο 4,75 ήταν η απόδοσή της. Χωρίς κάποιο σημείο, αλλά με 2 Over και 1 Goal είναι η σημερινή τριάδα:\n206. ΤΣΕΛΤΕΝΑΜ-ΡΟΔΕΡΑΜ GOAL 1,50\n240. ΛΑΣ ΠΑΛΜΑΣ-ΡΕΑΛ ΜΑΔΡΙΤΗΣ Β OVER 1,40\n250. ΣΑΛΤΣΜΠΟΥΡΓΚ-ΡΙΝΤ OVER 1,55\n2 thoughts on “Η ΒΑΣΙΚΗ ΠΡΟΤΑΣΗ ΤΟΥ ΣΑΒΒΑΤΟΥ”\tΟ/Η Xouzoulos λέει:\t16 Μαρτίου 2013 στις 2:17 ΜΜ\tEuxaristoume gia to wraio tameio x8es gate !!!\nPame kai simera vlepw poly dunath 3ada mas dineis…\nSunexise etsi 🙂\nΟ/Η Ματσωμένος Γάτος λέει:\t16 Μαρτίου 2013 στις 2:39 ΜΜ\tΝα είσαι καλά φίλε. Συνεχίζουμε για το καλύτερο!


Τα 10 καλύτερα ξενοδοχεία κοντά σε: Spirit of the Suwannee Music Park\nΞενοδοχεία κοντά σε: Suwannee-Hamilton Technical Center\nΤα καλύτερα ξενοδοχεία κοντά σε: Spirit of the Suwannee Music Park, Live Oak\nSpirit of the Suwannee Music Park: Διαβάστε κριτικές\nΣε οποιαδήποτε απόσταση από: Spirit of the Suwannee Music Park\nΦίλτροΣε οποιαδήποτε απόσταση από: Spirit of the Suwannee Music Park\n15,3 χλμ. από Spirit of the Suwannee Music Park\n7,8 χλμ. από Spirit of the Suwannee Music Park\n7,9 χλμ. από Spirit of the Suwannee Music Park\n8,0 χλμ. από Spirit of the Suwannee Music Park\n18,0 χλμ. από Spirit of the Suwannee Music Park\n11,6 χλμ. από Spirit of the Suwannee Music Park\n15,4 χλμ. από Spirit of the Suwannee Music Park\n17,9 χλμ. από Spirit of the Suwannee Music Park\n28,1 χλμ. από Spirit of the Suwannee Music Park\n28,3 χλμ. από Spirit of the Suwannee Music Park


«Μια όμορφη κριτική για την ποιητική συλλογή της ΙΡΑ» Κύριο\nιδιαίτερα κολακευτικά σχόλια από όσους μέχρι στιγμής τη διάβασαν. Η τοπική μας διοίκηση απευθύνθηκε στον συμπολίτη ποιητή κ. Μανώλη Στεργιόπουλο, ο οποίος είναι επίσης και Πρόεδρος της Ένωσης Πολιτιστικών Συλλόγων Καρδίτσας, μιας Ένωσης που έχει υποστηρίξει θερμά τις πολιτιστικές δράσεις της τοπικής μας διοίκησης. Ο Μανώλης, αφού μελέτησε σε βάθος τα ποιήματα της συλλογής συνέγραψε για αυτά ένα σημείωμα, ένα μικρό ποίημα στην ουσία, συνθέτοντας φράσεις που περιέχονται στη συλλογή. Με πολύ ενδιαφέρον και μεγάλη εκτίμηση το παραλάβαμε και το δημοσιεύουμε, ενώ δωρίσαμε στον ίδιο ένα αντίτυπο της συλλογής, το οποίο δέχτηκε με μεγάλη ευχαρίστηση.\nΤο Κ.Ε.ΣΝ. Καρδίτσας στο Αστυνομικό Μουσείο\tH Ελληνική Αστυνομία, βράβευσε στην Θεσσαλονίκη τα παιδιά που πέτυχαν την εισαγωγή τους σε ΑΕΙ - ΤΕΙ, Αστυνομικές και Στρατιωτικές Σχολές


Beacon και SDK | Oath Policies\nΟι ιστότοποι, οι εφαρμογές, τα βίντεο, τα e-mail και οι άλλες υπηρεσίες ενδέχεται να περιέχουν ένα μικρό απόσπασμα κώδικα που ονομάζεται beacon ή στις εφαρμογές για κινητά να περιέχουν ένα SDK ή Κιτ ανάπτυξης λογισμικού. Στην απλούστερη μορφή τους, τα beacon και τα SDK επιτρέπουν σε ιστότοπους ή εφαρμογές να μεταφέρουν ή να συλλέγουν πληροφορίες μέσω αιτήματος διακομιστή. Οι υπηρεσίες ενδέχεται να χρησιμοποιούν beacon και SDK για τους ακόλουθους σκοπούς: μέτρηση και αναφορά, για παράδειγμα για τη μέτρηση του αριθμού των χρηστών που επισκέπτονται μια ιστοσελίδα, κάνουν λήψη μιας εφαρμογής ή διαβάζουν ένα μήνυμα e-mail, για ανάλυση της χρήσης των ιστότοπων, καθώς και για να σας προσφέρουν πιο σχετικό, ενδιαφέρον και εξατομικευμένο περιεχόμενο και διαφημίσεις.\nΟι πρακτικές της Oath σχετικά με τα beacon και τα SDK\nΗ Oath ενδέχεται να συλλέγει πληροφορίες μέσω beacon και SDK εντός ή εκτός επωνυμιών, ιστότοπων, εφαρμογών, διαφημιστικών υπηρεσιών, προϊόντων, υπηρεσιών ή τεχνολογιών (εφεξής «Υπηρεσίες») της Oath σχετικά με τις διαδικτυακές σας δραστηριότητες, όπως είναι η Υπηρεσία που επισκέπτεστε, η διεύθυνση της σελίδας παραπομπής για τον ιστότοπο που επισκεφθήκατε προηγουμένως, ο χρόνος που επισκέπτεστε την Υπηρεσία, καθώς και οι ρυθμίσεις που έχετε κάνει στο πρόγραμμα περιήγησης ή στη συσκευή σας. Ενδέχεται να χρησιμοποιούμε τις πληροφορίες που συλλέγουμε μέσω beacon και SDK για τους εξής λόγους:\nΓια την κατανόηση των μοτίβων διαδικτυακής κυκλοφορίας σας, καθώς και του τρόπου με τον οποίον χρησιμοποιείτε και αλληλεπιδράτε με τα προϊόντα και τις υπηρεσίες της Oath.\nΓια τη διατήρηση και την ανάπτυξη σχετικών χαρακτηριστικών, καθώς και για τη βελτίωση των προϊόντων και των υπηρεσιών της Oath.\nΓια τη βελτιστοποίηση της εμπειρίας σας εντός των υπηρεσιών μας.\nΓια την παροχή ελέγχων, ερευνών, προτύπων και αναφορών για τους διαφημιστές μας και άλλους συνεργάτες.\nΓια την προσφορά των υπηρεσιών Oath Analytics, συμπεριλαμβανομένου του Flurry\nΓια να σας παρέχουμε σχετική διαφήμιση και περιεχόμενο.\nΓια τους σκοπούς που περιγράφονται στην Πολιτική απορρήτου.\nΜάθετε περισσότερα σχετικά με τις επιλογές σας.\nBeacon και SDK άλλων εταιρειών στην Oath\nΕκτός από τη χρήση beacon και SDK εκ μέρους της Oath στο δίκτυο ιστότοπων και εφαρμογών που χρησιμοποιούμε, επιτρέπουμε σε ορισμένους τρίτους να συμπεριλαμβάνουν δικά τους beacon και SDK στους ιστότοπους και τις εφαρμογές μας. Η χρήση beacon και SDK εκ μέρους αυτών των εταιρειών υπόκειται στις δικές τους πολιτικές απορρήτου και όχι στην Πολιτική απορρήτου Oath.\nΟρισμένα Τρίτα μέρη ενδέχεται να κατέχουν τεχνολογία που τους επιτρέπει να λειτουργούν ως «κοντέινερ» για πρόσθετα beacon τα οποία συνήθως ονομάζονται piggyback beacon. H Oath ενδέχεται να μην γνωρίζει πάντα για αυτά τα piggyback beacon, ωστόσο, μπορείτε να ελέγχετε τι είδους beacon υπάρχουν σε μια ιστοσελίδα, χρησιμοποιώντας τα a εργαλεία απορρήτου.